
Encuesta Nacional STEPS ta conociendo retraso 


Manera ta conoci, STEPS ta un encuesta nacional di salud pa Gobier- 
no di Aruba y Departamento di Salud Publico por haya dato y haci un 
analisis di e situacion actual di e salud di e comunidad. Ayera mainta 
minister di Salubridad Publico, Dangui Oduber a sigura cu esaki ta 
conociendo un retraso. 


E ultimo encuesta STEPS cu a haci na Aruba tabata na aña 2006, pa loke ta 
importante pa actualisa e data pa por haci uso di esaki, guia e desaroyo, imple- 
mentacion y tambe evaluacion di e Plan di Prevencion. “Nos ta consciente cu 
tin un gran parti di nos sociedad cu ta sufri di malesanan cronico, tin hopi reto 
na e momentonan aki. Pero sin data ta bay ta dificil pa nos por guia un direc- 
cion den prevencion,” minister Oduber a bisa. 


E encuesta aki a cuminsa dia 4 di maart ultimo y na e momentonan aki nan 
tin un ekipo di Departamento di Salud Publico cu diferente encuestador cu 
ta selecta ken ta e personanan cu por participa, y si tur cos ta cana segun nan 
planificacion, esaki mester keda cla na fin di mei. 
Sinembargo, Oduber a sigura cu e encuesta tin algun siman di retraso y nan 
no sa si nan por logra culmin’e den e fecha ey of e por keda cla den e di dos 
siman di juni. 


Na redaccion di Bon Di Aruba a yega informacion cu supuestamente tabatin 
problema financiero pa paga e encuestadornan, pero segun minister Oduber a 
splica, nan a presupuesta casi 13.000 florin den e presupuesto di Departamento 
Publico pa cubri e promocion y e gastonan di tur encuestador. “Mi no ta kere 
cu esaki ta e problema. Esaki ta un hecho cu lo por ta cu encuestadornan no 
a haya nan pago na tempo pasobra gobierno normalmente no ta paga manera 
sector priva, pero tin placa presupuesta y esey nos a percura den e presupuesto 
di 2023. Kiermen nos ta bay dobel check kico lo por ta e hecho cu nan no lo ta 
cumpliendo cu e deadline,” el a comenta. 


STEPS ta un investigacion haci den e poblacion bao factornan di riesgo cu 
por conduci na desaroyo di malesanan cronico no transferibel manera cancer, 
obesidad, presion halto y tambe diabetes. 
STEPS ta un instrumento crea pa Organisacion Mundial di Salud y PAHO 


pa colecta e data, pa actualisa e maneho di programa di salud y tambe pa haci 
intervencion pa comunidad akinan na Aruba. 


Pa haci e encuesta aki ta consisti di tres paso: e prome lo ta un bishita cu e 
persona scogi door di nan ta bay haya di e encuestador na e cas mes, unda nan 
ta bay yega cu nan ekiponan, nan ta bay midi e peso, haltura, presion, heup y 
cintura; y di tres paso nan tin cu haci un test di sucu y colesterol. 
Di e forma aki e organisacionnan encarga cu e salud publico por ricibi un bista 
actual di e salud di e poblacion di Aruba y tambe pa nan por crea y haci adap- 


Arubacuracao Kite Flyers cu un edicion di competencia di fli exitoso 


Diadomingo dia 30 di April a tuma luga e ul- 
timo ronde di e competencia di fli na Pepsi 
Baseball Field na Juwana Morto, cual tabata 
organisa pa e organisacion Arubacuracao 
Kite Flyers. E evento aki a cuminsa diabierna 
anochi cu e competencia di fli cu luz, na unda 
e ‘Overall Winner Fli cu Luz’ a bay pa High 
Flyers Johnny. Diasabra y diadomingo a mira 
e competencia di fli den dia, cual a ser parti 
den dos parti riba e dos dianan. 


Tabata un atardi hopi caloroso, pero e evento no a 
falta ambiente. Gruponan participando y nan apoy- 
antenan tabata rondona henter e veld. Den cada 
skina tabatin un cantidad di fli riba vloer, tur cla 
pa pronto wordo hisa. Participantenan tabata inclui 
varios grupo di Aruba, pero tambe di Corsou. 


Participantenan por a presenta nan fli den varios 
categoria. Categoria A cu a tuma diasabra mainta te 


atardi, na unda participantenan a demostra y bula 
nan fli dia 1 pa 2 meter. Pa e dia aki tambe tabatin 
plania e presentacion pa fli den categoria B, cual ta 
encera flinan di 2.15 pa 3 meter largo, pero pa via di 
e abundancia di fli presente, e competencia pa cat- 
egoria A a sigui cana te tuma tempo di categoria B. 
Pues a sigui cu e di dos categoria diadomingo, hun- 


to cu categoria C pa flinan di 3.15 pa 4 meter halto 
y categoria D pa flinan di 4.15 pa 5 meter halto. 


Pa locual ta e titulo di ganado di diasabra pa catego- 
ria A, esaki a bay pa Family Kite. Den segunda luga 
a keda Abreu Flyers. Pa categoria B, e ganado tabata 
Abreu Flyers den prome luga, sigui pa Syper Flyers 
cu nan fli di Lola den segunda luga. 


Ganado di categoria C ta keda na Shon Do den 
primera, sigui pa Super Flyers cu nan fli di Jay’s 
den segunda. Ganadonan di categoria D tabata Cu- 
racao Quincy den prome luga y Aruba Kite Flyer 
cu nan fli di Tropical Terps na segunda luga. 

Instancianan di cuido medico ta celebra eliminacion di recorte di 5.5% 


Representantenan di varios in- 
stancia di cuido medico na Aru- 
ba conhuntamente cu minister 
di Salubridad Publico, Dangui 
Oduber, ayera mainta a tene un 
conferencia di prensa pa papia 
tocante eliminacion di e recorte 
di 5.5% den salario di trahadonan 
di cuido medico. 


Minister Oduber a señala cu final- 
mente a yega ora pa stop e recorte di 
5.5% y duna esey back na trahadonan 
den sector di cuido. E recorte tabata 
un imposicion di Hulanda tempo cu 
pandemia di Covid-19 a cuminsa na 
Aruba na aña 2020, como condicion 
pa ricibi sosten di likides. 


Manera ta conoci, Aruba tabata un di 
e paisnan mas afecta pa e pandemia 
aki, y asina Aruba pa por a sobrevivi 
a haci un prestamo na Gobierno di 
Hulanda di 916 miyon florin, cual 
a bin cu cierto condicion, cual min- 
ister Oduber a sigura cu ta dificil pa 
cumpli cu nan. 


Un di e condicionnan tabata cu mes- 
ter a haci un recorte riba cuido med- 
ico di 60 miyon florin pa aña, algo cu 
Gobierno di Aruba no tabata di acu- 
erdo cune door cu e isla tabata pasan- 
do den momentonan dificil. Despues 
di e recorte aki, trahadonan den area 
aki tampoco tabata di acuerdo cu e 
recorte di 60 miyon florin y esun di 
5.5% riba nan salario. 
“E no tabata facil pa nos yega na e dia 
di awe, y na comienso di aña 2023 nos 
a dirigi un carta na AZV pa informa 
nan cu e intencion ta pa nos para e 
recorte di 5.5%, y nos a pidi na AZV 
pa traha diferente escenario pa asina 
nos por yega na e decision cu nos yega 
na dje awe, cu entrante 1 di mei nos 
ta para e recorte aki.” Oduber a bisa. 


Despues cu nan a ricibi e diferente 
escenario di AZV, a haci un evalu- 
acion pa dicidi kico ta e miho deci- 
sion cu por tuma teniendo na cuenta 
cu tambe mester cumpli cu e recorte 
di 60 miyon florin. E 5.5% aki ta back 
den salarionan di trahadonan di cuido 
medico for di dia 1 di juni proximo. 


Igualmente, minister Oduber a in- 
dica cu na januari di e aña aki nan a 
reuni cu e presidente nobo di CAft, 
Lidewijde Ongeringen, ken segun 
minister Oduber a mustra un apertu- 
ra den e sentido di mas comprension 
pa e situacion cu Aruba ta aden, y a 
aplaudi e hecho cu AZV ta haciendo 
e reformanan necesario pa maneha 
gasto. “Nos ta den un situacion cu 
comunidad no ta asina saludabel y e 
presion riba gastonan medico ta con- 
tinuo. Den dies aña di tempo nos 
poblacion riba 65 aña a aumenta den 
10% pa 20%, esaki ta ilustra e presion 
cu tin riba e fondonan, pa mantene e 
seguro sostenibel y e paketenan di se- 
guro pa nos aseguradonan.” 


Gobierno di Aruba ta preparando 
un estimacion di e plan multian- 
ual 
Minister Oduber a indica cu a splica 
CAft cu Aruba tin un plan pa futuro 
cu ta demostra con lo maneha e gas- 
tonan di cuido. E deseo ta pa para e 
recorte di 60 miyon florin y bay over 
na un perspectiva di un plan multi- 
anual. 


E mandatario a sigui bisa cu gobierno 
di Aruba ta preparando un estimacion 
di e plan multianual pa asina fin di 
luna di juni 2023 comparti esaki cu 
CAFT. Den esaki Aruba ta bay haci 
uso di un economista specialisa den 
cuido cu lo bay yuda cu tur e calculo- 
nan necesario. 


Ta hopi importante pa e pais 
mantene e credibilidad cu por 
paga back 
Edwin Jacobs, director di AZV a ex- 
presa cu 2 di mei di aña 2020, tres 
aña pasa, nan tabata forma parti di 
e comision cu gobierno a instala pa 
pensa con nan ta bay haci pa atende cu 
45.000 trahado cu na e momento ey 
no tabata trahando, y con nan mester 
a haci pa mantene nan pan riba mesa. 
“E recorte aki di 5.5% no tabata facil, 
pero danki na cooperacion den e 
sector nos por a cumpli cu e condi- 
cionnan. Y den aña 2020, e aña cu 
mas AZV tabatin mester di gobierno, 
nan por a contribui cu casi 100 miyon 
florin pa cubri gastonan di AZV,” Ja- 
cobs a conta. 


Tambe el a declara cu ta hopi impor- 
tante pa e pais mantene e credibilidad 
cu por paga back e debenan. “Nos 
tur tin cu duna nos contribucion den 
esaki, cu e 5.5% sigur institucionnan 


manera Hospital Dr. Horacio Oduber 
y ImSan, cu tin 55% di presupuesto 
di AZV, ta bin un suma basta bon pa 
nan disposicion. Nos tin full comp- 
rension pa e trahadonan tambe cu ta 
desea un compensacion pa locual nan 
a perde, pa nan poder di compra, y ta 
un apelacion tambe pa nos por crea 
espacio, pa nos por sigui duna cuido 
cu eficiencia y eficacia pa nos asegura- 
donan tambe por ricibi algo di e 5.5% 
akinan,” Jacos a bisa. 


“Awor nos por bay hisa e volumen 
tambe y keda cu e mesun bon cal- 
idad di servicio” 
Director di Instituto Medico San 
Nicolas ImSan, Joel Rajnherc a trece 
dilanti cu tres aña pasa ora e mensahe 
a bin cu nan a mester a kita 5.5% di 
nan salario, “niun di nos tabatin un 
cara feliz y mi ta sigur cu awe tur hen- 
de tin un smile. No solamente esnan 
cu ta duna e cuido pasobra nan ta haya 
back loke nan tabata falta, pero tambe 
tur pashent cu sa cu awor nos por bay 
aumenta e volumen tambe y keda cu 
e mesun bon calidad di servicio cu 
nos ta brindando. Esaki ta algo cu ta 
bay pa henter sector di cuido medico, 
no solamente nos instancianan cu ta 
duna cuido, pero tambe e dokternan 
di cas cu a sufri tremendamente.” 


Rajnherc a gradici e relacion cu nan 
tin cu Gina Maduro, ken ta fungi 
como presidente di Sindicato di Hos- 
pital AVB, pa motibo cu Rajnherc a 
sigura cu Maduro semper a sostene e 
idea cu mester zorg pa e instituto den 
cual e ta traha por sobrevivi. “Pasobra 
si e organisacion cay, tur hende ta cay 
y semper nos den bon palabracion a 
yega na un acuerdo. Awor cu nos ta 
haya e 5.5% back, mi ta sigur cu nos 


ta bay sinta na mesa pasobra nos tra- 
hado, esnan cu a sufri mas y mester a 
sigui traha igual 24/7 mester haya un 
restauracion.” 


Diariamente hunto a sigui brinda 
bon cuido na comunidad 
Jacco Vroegop, director di Hospital 
Dr. Horacio Oduber a destaca cu “mi 
ta hopi orguyoso cu no obstante e re- 
corte di 5,5% riba nos lumpsum, asi- 
na mes diariamente hunto nos a sigui 
brinda bon cuido na nos comunidad 
y turistanan. Mi ta realisa cu esaki 
no semper tabata mesun facil y sigur 
mirando cu e recorte riba salario pa 
hopi tabata un reto. Pues mi ta hopi 
contento cu e ‘weeffout’ aki, despues 
cu nos mes internamente a resolve e 
problema aki pa nos empleadonan, 
awo a coregi esaki pa hospital mes 
tambe y tur otro instancia medico. El 
a costa siguramente hopi energia di 
nos tur y alabes un constante ‘lobby- 
werk’,” Vroegop a bisa. 


Segun Gina Maduro di ABV, “e prijs 
di exito ta traha duro, tin dedicacion 
na e trabao cu bo ta eherciendo y e 
determinacion cu sea nos a gana of 
perde, nos a aplica e miho di nos mes 
na e trabao nos dilanti.” 


Awo cu HOH desde 1 di mei 2023 
financieramente ta bay ricibi 100% di 
e presupuesto di cuido di AZV, “nos 
hunto cu ABV ta bay investiga con 
nos por compensa nos coleganan pa 
loke ta e inflacion riba nos isla, pero 
tambe con nos por bay inverti miho 
ainda den educacion, aparato nobo y 
tambe inverti den mehora esfera na 
diferente localidad special pa colega y 
pashent”, segun hunta di directiva di 
hospital tambe a splica. 

Minister Ursell Arends ta introduci shete punto cardinal pa loke ta trata 
regulacion nobo di Aruparking 


Ayera atardi a tuma luga e conferencia di prensa pa locual ta trata e 
reintroduccion di Aruparking den centro di ciudad. Minister Ursell 
Arends a enfatisa riba e shete puntonan cardinal pa locual ta e regu- 
lacion nobo di parkeerplaats den centro di Oranjestad y a contesta 
algun pregunta for di prensa presente. 


Minister Arends a habri e conferencia cu un gradicimento na prensa presente 
y tambe na Raad van Commissarissen di Arubus y e gerencia di Aruparking. 
Minister a recorda cu dia 22 di october a anuncia cu Aruparking ta bay drenta 
un etapa nobo. 


Pa esaki, e minister a splica cu e reintroduccion di Aruparking a bin despues 
cu seis diferente compania estatal, incluyendo Arubus y tercera partido PWC 
Nederland a conduci un estudio pa por evalua e bentaha y desbentaha di e 
reimplementacion di zona di parkeer paga. 


Tambe e minister a señala cu tin tres rekisito cual ta sumamente integral den 
e regulacion di zona di parkeer, esta “orden, control y mobilidad.” E tres pal- 
abranan aki ta segun Minister Arends, cardinal pa inversionistanan di negoshi 
den e ciudad. Ademas di esey, e minister a anuncia e esfuerso pa saca Arupark- 
ing for di Arubus pa asina por haci e sector aki den un compania independi- 
ente. 


Pa loke ta e puntonan cardinal di regulacion nobo, Minister Arends a enfatisa 
cu hunto cu Raad van Commissarissen di Arubus y e gerencia di Aruparking, 
ta presente shete puntonan integral, cual ta loke ta diferencia Aruparking di 
con e tabata antes y con e ta awo. E puntonan ta lo siguiente: 


1. 
No ta bay tin klem pa auto mas, pero si a implementa un ekipo di 
handhaving pa controla e zonanan di parkeer. Pa locual ta infraccion, e prome 
ta bay ta un sticker den cual mester paga 75 florin pa boet. E di dos fraccion 
ta cu e usuario ta haya un cantidad di dia pa por paga e boet aki. Si no cumpli 
cu esaki, e usuario ta bay ricibi un overtreding manda na su cas. Si ainda no 
cumpli cu esaki tampoco, ta bay tuma luga un proceso di incasso, pa cual e 
usuario mester paga tur costo di esaki tambe. 
2. 
Tin espacio di parkeer gratis. Den e area di stacion Arubus, ta bay tin 
236 espacio pa pakeer lo cual ta bay keda gratis pa publico. Esaki cantidad aki 
ta cay bou di e totalidad di 440 espacio pa parkeer gratis, cual ta ubica den area 
di L.G. Smith Boulevard tambe. 
3. 
Tin 24 espacio di parkeer gratis specialmente reserva pa hendenan cu 
desabilidad, hende muhenan na estado y adultonan mayor. Minister Arends ta 
recomenda pa acudi e espacionan aki na Aruparking of registra via e website di 
Aruparking pa por haya acceso. 
4. 
Tin diferente forma pa paga. Den regulacion nobo por haci pago on- 
line via pay.aw cu carchi di Arubabank, Banco di Caribe of cualkier tipo di 
credit card. Tambe por paga cash. Pa esnan cu tin un Smart Card di Arupark- 
ing cu saldo den dje ainda, por haci un areglo cu Aruparking, mirando cu di 
awo pa dilanti, no ta uza Smart Card mas. 
5. 
Tin un edicion nobo di parkeer yama “Stop and Go”, unda usuarionan 
por paga 1 florin pa 30 minuut. Esaki tabata specialmente diseña pa bishitan- 
tenan cu no mester keda den centro di ciudad pa un tempo largo. 
6. 
Tur zona di parkeer geel a bira blanco, pues esaki ta habri pa publico. 
Aruparking ta opera di 9or di mainta te cu 7or di anochi. 
7. 
Pa locual ta permiso di BPV (Bijzonder Parkeer Vergunning), compa- 
nianan cu ta suministra carga pa negoshi por tuma contacto cu Aruparking pa 
obtene e permiso aki pa por haci uzo di e espacionan di parkeer. Esaki ta costa 
105 florin. 


Durante e conferencia, e minister por e tende varios pregunta di miembronan 
di prensa pa locual ta e informacion nobo aki. Un di e preguntanan haci ta 
encera e area di parkeer cu tin letra marca (K,B etc.) y kico esaki ta nifica pa 
publico. Pa esaki minister a duna contesta cu esakinan ta zonanan asigna na 
hende. Por ehemplo, empleadonan di Bestuurskantoor na Cocolishi por haci 
uzo di e espacionan aki. 


Tambe a puntra e minister pa locual ta e orario di operacion, cual ta cana di 9or 
di mainta pa 7or di anochi. E preocupacion tabata kico e regulacion ta pa usu- 
arionan cu mester parkeer pafo di e orarionan aki. Pa esaki e minister a splica 
cu pafo di e orario di operacion, por asumi cu e areanan di parkeer ta gratis. 


Pa locual ta e proyecto di parkeerplaats den area di Palm Beach, Minister Ar- 
ends a splica cu e fase aki ainda no ta na vigor. E prome fase ta pa reintroduci 
esaki den e area di centro di ciudad na Oranjestad y pa sigui evalua con esaki ta 
bay y si mester modifica e regulacion nobo. E segunda fase ta encera un evalu- 
acion si mester expande riba e espacionan di parkeer den e centro, y “poco 


poco nos lo sondea oportunidadnan y lo haci estudionan pa wak unda por 
amplia esaki,” segun minister a splica. 


Miembronan di prensa tambe a menciona algun preocupacion y keho di co- 
munidad y trahadonan pa locual ta e mashin di parkeermeter y costo di par- 
keer. Pa locual ta e mashinnan di parkeermeter, e trece dilanti cu ainda tin 
algun cu no ta den servicio. Pa esaki Minister Arends a splica cu debido na 
modificacionnan cu a tuma luga ultimo momento, ainda mester restart algun 
mashin, pero cu a keda cla caba cu e operacion di a mashinnan cu otro sistema 
desde diaranson siman pasa. 


Tambe a menciona e keho di algun trahadonan cu ainda ta den lista di espera 
pa por haya permiso pa parkeer ful e dia. E problema ta encera specialmente e 
gasto di parkeer, pa cual mayoria no tin e luho pa paga tur dia. Pa esaki Minister 
Arends a contesta cu a tuma nota cu gran parti di e vergunninghoudernan cu 
tin sociale tarief ta ubica netamente den area di Arubus. P’esey a dicidi pa pone 
e area aki como un zona di parkeer gratis pa asina por acomoda tur hende. 


Finalmente, Minister a brinda su ultimo mensahe pa e comunidad di Aruba: 
“e peticion ta pa trece regulacion den centro pa loke ta trata parkeo. Esaki ta 
e pasonan cu nos ta tumando pa cu e herstart di Aruparking, teniendo den 
cuenta cu e peticion a bin for di comunidad y den e shete punto cardinal pa cu 
e cambio di maneho, mi ta spera cu esaki por trece e sosten cu ta necesario pa 
parkeo por wordo regula den forma debido y asina crea tambe e inversionnan 
necesario pa sigui stimula centro di ciudad y Caya Betico Croes pa asina esaki 
por ta Caya Betico Croes activo manera nos ta desea y manera nos a custuma 
den pasado” 

Basha Foundation ta presenta prome edicion di Encuentro 
di Poesia Internacional na Aruba 


Entre 9 pa 18 di mei proximo ta bay 
tuma luga un evento cu cual ta spe- 
ra di activa tur amante, conocedo y 
interesado di poesia riba isla, Aruba 
International Poetry Encounter ta 
un proyecto cu Maria Silva-Hart di 
Basha Foundation hunto cu e poeta 
Arubiano-Argentino Arturo Desim- 
one ta organisando pa prome biaha 
na Aruba. 


Esaki ta consisti di un oportunidad pa 
conoce poetanan for di diferente pais 
Latino Americano, Europeo y di Caribe, 
mescos cu tayer di skirbimento, recital y 
otro actividad. 
Den total ta yegando Aruba poetanan di 
dies diferente pais, incluyendo Brazil, 
Escocia, Mexico, Puerto Rico y Venezu- 
ela. 


E prome evento ta programa pa dia 9 di 
mei pa 7:30 di anochi na e patio di Museo 
Arqueologico na Rancho na unda nan 
ta bay haci varios actividad como por 
ehemplo nan ta bay haci un homenahe 
na Nidia Ecury y manera hopi sa, museo 
tabata e cas di e famia Ecury na unda Ni- 
dia a skirbi un poemario na Papiamento 
cu ta yama “Voz y Sanger”. 


Pa 10 di mei ta bay tuma luga na e me- 
sun luga pero den e espacio cu tin parti 
dilanti un presentacion di un bailarina 
hunto cu un poeta di Corsou cu ta haci 
intervencion poetica cu musica y e dia 
aki e bailarina ta bay balia un cantica di e 
leyenda Venezolano Simon Diaz traduci 
na Papiamento yama “Tonada de luna 
llena”. 
Den e dianan despues tin diferente ac- 
tividad manera workshop na scolnan 
secundario, EPI, Biblioteca Nacional 
diahuebs 11 di mei y na Universidad di 
Aruba dianan 15 y 16 di mei. 


Tur detaye di e programa completo ta 
bay anuncia a traves di e pagina di Face- 
book y Instagram di Basha Foundation, 
tambe ta bon pa remarca cu tur activi- 
dad ta habri pa publico y no tin mester 
di registra pa atende nan. 


Desimone ta un poeta cu a nace y lanta 
na Aruba y ta skirbi poesia den Ingles y 
Spaño, e ta participa regularmente na 
festival y encuentronan similar na Nica- 
ragua, Cuba, Belgica y Hulanda. 
El a splica cu e ta e director artistico y 
idea pa realisa e encuentro aki a surgi 
di diferente conversacion entre su per- 
sona cu e circuito cultural “La Isla” nan 
ta duna na Desimone e oportunidad di 
implementa e ideanan cu e tabatin for di 
basta tempo caba pa Aruba pa loke ta tra- 
ta poesia y e parti cultural “busca un de- 
saroyo den circuito literario di Aruba.” 


E experiencia aki ta uno cu Basha Foun- 
dation ta sinti cu por ta di gran ayudo 
den fomenta e circuito local di e asina 
yama ‘spoken word’, manera ta e caso 
caba na hopi otro isla di Caribe. 
“E influencia di poesia ta ainda mas 
grandi na paisnan di Latino America 
caminda bo ta mira cu e tin varios di- 
mension literario ademas di su espacio 
y impacto den cultura. Esaki ta husta- 
mente loke nos kier wak na Aruba, esta 
pa stimula y asina crea mas conexion y 
luga di encuentro y di reflexion a traves 
di poesia,” asina Desimone a indica. 


Entre e poetanan di exterior cu a con- 
firma nan participacion por menciona 
Juana Adcock, un Mexicano cu ta biba 
na Escocia, e ta skirbi den loke ta conoci 


como Spanglish, esaki ta un fenomeno 
cu ta pasa hopi entre comunidad Latino 
cu ta biba na pais di papia Ingles, e ta un 
combinacion di idioma cu por ta intere- 
sante y relevante pa na Aruba cu tambe 
ta conoce cuater lenga y Papiamento cu 
ta un mescla di idioma. 


Otro ta Jesus Montoya, un hoben Vene- 
zolano escritor di poesia cu madurez 
y casi psicodelico kende, manera hopi 
otro, mester a bandona su pais y actu- 
almente ta biba na Brazil, eynan e ta 
un traductor di poesia di Portugues pa 
Spaño, for di Brasil tambe ta yegando 
pa e encuentro e poeta Wilson Alves- 
Bezerras, kende ta skirbi y declama na 
Portuñol cu ta un lenga creole mescla 
di Portugues, Spaño y Guarani cu ta un 
lenga indigena, tambe e ta un traductor 
y profesor na Universidad di Sao Carlo. 


For di Aruba y Corsou mes e organisa- 
donan ta den combersacion cu varios 
poeta, un di nan ta Caresse Isings, kende 
ta yiu di e Nydia Ecury (dfm) y na kende 
e encuentro ta dedica, Issings a indica cu 
e ta masha interesa y entusiasma pa par- 
ticipa den e encuentro aki. 


Desimone a splica cu tur poeta ta bin cu 
buki pa regala na Biblioteca Nacional, 
pero tambe lo tin na benta pa publico, 
otro aspecto cu ta importante durante e 
dianan di e encuentro ta e promocion di 
traduccion, ta hopi relevante e traduc- 
cion di literatura di mundo pa Papia- 
mento y viceversa. Di e manera aki e 
idioma Papiamento ta bira mas reconoci 
y ta habri mas porta cultural. 


Desimone ta considera cu Papiamento 
ta un fenomeno importante pa resto di 
mundo y cu mester saca for di su isola- 
cion literario. 


E prome Aruba International Poetry En- 
counter ta posibel danki na e sosten di 
Prins Bernhard Cultuurfonds Caribisch 
Gebied, UNOCA, Nederlands Let- 
terenfonds y Translation House Looren 
America Latina. 

Minister Endy Croes: 
A firma un acuerdo pa tur 20 scol di dsp haya fiber high speed internet 


Siman 
pasa 
diaranson, 
Minister di Enseñansa y 
Deporte Endy Croes hun- 
to cu director di Dienst 
Publieke Scholen (DPS), 
Sr. Ivan Croes y director 
di SETAR N.V., Sr. Roland 
Croes a firma un convenio 
pa 20 scol d DPS haya fi- 
ber high speed internet. 


Minister Endy Croes a anun- 
cia durante conferencia di 
prensa cu pa aña 2023 lo in- 
stala fiber na tur scol di DPS. 
Esaki ta e prome stap cu a 
tuma pa desaroyo di digitali- 
sacion den enseñansa, pero 


ainda tin cantidad di punto 
mas cu mester traha riba dje. 
Minister Endy Croes a indica 
cu na inicio di Covid, cu mes- 
ter a haya les desde cas, Aruba 


no tabata prepara pa e condi- 
cionnan (randvoorwaarden) 
pa haya les digital. Pues, den 
caso cu presenta un situacion 
asina cu mester traha desde 


cas, Aruba ta miho prepara. 
Sr. Ivan Croes, a indica du- 
rante conferencia di prensa 
cu nan ta hopi contento cu e 
logro aki. 
E ultimo añanan a cuminsa 
ekipa e scolnan di DPS cu 
Smart TV, pa duna les menos 
via buki y mas digital. Pero pa 
e uzo di digitalisacion, mester 
por tin un internet stabiel. E 
convenio cu a cera diaranson 
atardi ta bay brinda oportuni- 
dad di tin un internet stabiel 
na tur scol di DPS. Asina por 
sigui explora riba diferente 
tereno cu por sigui yuda e 
alumnonan den klas. Pues, 


un stap grandi pa sigui desa- 
roya e calidad di enseñansa 
di Aruba. Director di SETAR 
N.V., Sr. Roland Croes a in- 
dica cu SETAR ta hopi con- 
tento di por contribui den 
e desaroyo di enseñansa di 
Aruba. 
SETAR tin diferente pakete 
pa cada scol y ya caba a of- 
rece diferente schoolbestuur 
un bon oferta. E paketenan 
ta basa riba e cantidad di 
alumno cu ta bishita e scol. 
Pues, pronto scolnan di DPS 
tambe por haya les digital sin 
ningun barera, cu un speed di 
internet hopi mas lihe. 


Minsiter Geoffrey Wever: 
Pabien prensa riba Dia Mundial Di Libertad Di Prensa 


Minister Geoffrey Wever, 
for di su responsabilidad 
pa e carteranan Comu- 
nicacion y Desaroyo sos- 
tenibel, ta felicita awe tur 
miembronan di prensa 
riba Dia Mundial di Lib- 
ertad di Prensa. Libertad 
di expresion ta un derecho 
humano fundamental. 


E aña aki ta marca 30 aña cu 
Asamblea General di Na- 
cionnan Uni a proclama 
“World Press Freedom Day”. 
E dia aki ta pa recorda gobier- 
nonan rond mundo di e nece- 


sidad pa respeta nan compro- 
miso cu libertad di prensa y 
e deber di gobiernonan rond 


mundo pa proteha esnan cu 
ta traha den prensa. 
E tema di e aña aki ta “Shap- 


ing a Future of Rights: Free- 
dom of expression as a driver 
for all other human rights”. E 
tema aki ta enfatisa e rol im- 
portante di libertad di prensa, 
diversidad y independencia 
di media y libertad di expre- 
sion. Ciudadanonan tin dere- 
cho riba informacion cu ta 
afecta nan bida. E metanan di 
desaroyo sostenibel tin dere- 
chonan humano como base. 
Prensa ta un fuente esencial 
di informacion. Den trans- 
curso di aña, na diferente 
momento, ta para keto na e 
rol esencial di prensa. Dia 1 


september ta celebra “ Dia di 
Prensa Aruba”. 


Minister Geoffrey Wever: 
“Como Minister di Econo- 
mia, Comunicacion y Desar- 
oyo Sostenibel, mi ta felicita 
tur miembronan di prensa 
riba Dia Mundial di Liber- 
tad di Prensa. Miembronan 
di prensa tin un tarea suma- 
mente importante den nos 
sistema estatal. Mi kier a jama 
danki na tur miembronan di 
prensa pa nan esfuersonan pa 
informa nos pueblo!” 


Durante su discurso cor- 
tico diamars atardi di- 
lanti 
Bestuurskantoor 
en conexion cu ilumina- 
cion di Bestuurskantoor 
cu luz blauw como sim- 
bolo di conscientisacion 
di 
alienacion 
parental, 
Prome Minister Evelyn 
Wever-Croes a enfatisa e 
importancia pa para keto 
na e tema aki y realisa cu 
tur mucha tin derecho 
di tin tur dos mayor den 
nan bida y re-confirma 
nos compromiso cu nos 
muchanan y sigui bringa 
hunto pa e bienestar y fe- 
licidad di nos muchanan. 


Manera ta conoci, Aruba 
a yega di pasa den casonan 
lamentabel na unda un di e 
mayornan no ta permiti pa 
wak e yiu despues di separa- 
cion. Esaki no solamente ta 
doloroso pa e yiunan sino pa 
e mayor en cuestion, tambe ta 


un situacion hopi doloroso. 


“Prevencion di abuso di mu- 
cha ta implica cu bo lo mester 
enfatisa e importancia di siña 
kico ta un desaroyo saludable 
pa mucha, apoya practicanan 
positivo den educacion di 
mucha y adopta medidanan 
den nomber di e muchanan 
y e famiannan di nos comu- 
nidad”, Prome Minister a en- 
fatisa. 


Alienacion parental ta un for- 
ma di abuso di mucha 
Pero kico exactamente ta 
alienacion parental? E ta 
e acto cu un di mayornan 
ta purba di pone un yiu of 
e yiunan contra di e otro 
mayor pa medio di manipu- 
lacion, critica of otro forma 
di comportamento negativo 
sin hustificacion rasonable. 
E estrategianan cu ta wordo 
uza den esaki ta inlcui nenga 
e otro mayor di tin contacto 


cu e mucha, critic’e, haci cu 
e mucha ta falta respet pa e 
otro mayor of kibra tur con- 
tacto cu n’e. Un mucha cu 
wordo indoctrina y controla 
ta sinti miedo y odio y con- 
secuentemente ta rechaso e 
otro mayor. 


E pregunta cu ta surgi ta kico 
ta e origin di alienacion pa- 
rental? 


Ora un discordia matrimo- 
nial ta yega te na odio entre 
pareha, masha lihe mes e 
pareha ta wak un divorcio 
como e miho opcion. Un di- 
vorcio por ta un salida facil 
pa e pareha pero hopi biaha 
e ta causa problema pa e yi- 
unan. Divorcio no necesari- 
amente ta e unico causante 
di alienacion parental. E por 
sosode tambe ora e mayornan 


cu no ta casa y nan relacion 
a caba na nada, ta dicidi di 
laga otro. Den un divorcio of 
separacion di mayornan hopi 
cos por bay robes. Mientras 
un di e mayornan ta acusa e 
otro di manipula e mucha pa 
e mucha rechac’e, e otro ta 
argumenta cu e ta haci’e den 
interes di e mucha pa asina 
proteg’e di e otro mayor. 
Alienacion parental tin hopi 
otro factor ademas di esnan 
cu a menciona. 


“Na Aruba ta conoci cu e in- 
cidencia di divorcio estadisti- 
camente ta hopi halto. A yega 
di sosode cu den cierto aña 
e cantidad di divorcio tabata 
mas halto cu e cantidad di 
matrimonio. Recientemente 
Gobierno a cambio ley pa 
haci cu e tata cu reconoce 
su yiu automaticamente ta 
haya custodia tambe”, Prome 
Minister a finalisa bisando. 


Prome Minister Evelyn Wever-Croes: 
Alienacion Parental ta un forma di abuso di mucha 
“Prevencion di abuso di mucha ta implica cu bo lo mester enfatisa e importancia di siña kico 
ta un desaroyo saludabel pa mucha” 

Estudio ta mustra cu asfalt vegetal por reduci emision for di construccion 
di caminda 


(NLTimes)—Ta 
posibel 
pa reduci e emision di 
substancia 
dañino 
du- 
rante e construccion di 
caminda pa 30-60% ora 
incorpora substancianan 
vegetal den e mixto di as- 
falt, segun cientificonan 
di Universidad di Wa- 
geningen a conclui. Esaki 
por reemplasa substan- 
cia combustibel fossiel, 
cual ta origina for di e 
carpachinan di animal y 
planta prehistorico. E uzo 
di e substancianan aki ta 
contribui negativamente 
na cambio di clima. 


Un di e substancianan den 
asfalt ta bitumen, cual ta un 
componente di petroleo cu 
ta uza pa pega piedra na otro. 
Investigadonan a analisa e 
posibilidad di reemplasa bi- 
tumen cu ligning. Esaki ta un 
substancia cu por haya den 
algun palo di mata y planta- 
nan. 


Si reemplasa mita di e bitu- 
men den asfalt cu ligning, 
esaki por preveni e emision 
di 85 pa 170 miyon kilogram 
di dioxido di carbon y otro 
substancia pa mita di siglo 
na Hulanda so. Si reemplasa 
bitumen completamente cu 
ligning, esaki por corta emis- 
ion pa dobel di e cantidad 
menciona prome. 


Mundialmente, ligning den 
asfalt por reduci emisionnan 
dañino pa 102 kilogram pa 
aña. “E desaroyo aki ta bay 
haci un contribucion grandi 
pa asina yega na e metanan 
Europeo y Global di clima,” 
investigadonan a declara. 


Algun aña pasa, a basha bio- 
asfalt riba caminda na Sas van 
Gent, Zeeland. Na e tempo 
ey a reemplasa mita di e bitu- 
men cu ligning. E prome ca- 
mindanan di prueba sin bitu- 
men mester ta construi e aña 
aki of e proximo aña. 

Hulanda: 
Ambtenaarnan ta acusa Minister di Educacion di Bullying y acoso 


(NLTimes) 
- 
Minister 
Dennis Wiersma pa Edu- 
cacion Primario y Se- 
cundario hopi biaha a 
rabia cu ambtenaarnan 
den su prome aña di ser- 
vicio den su ministerio, 
gritando, dal porta cera y 
poniendo 
empleadonan 
bao presion extremo se- 
gun e oficialnan a conta 
De Telegraaf. 


Via su vocero, Wiersma a ad- 
miti cu e tin “hopi deman- 
da, e ta demasiado estricto 
y tabata laga hende ta yora y 
hopi biaha tabata rabia cu e 
ambtenaarnan nobo y hoben 
en particular. Nan a pidi pa 
permanece anonimo pa causa 
di miedo cu nan lo haya con- 
secuencia den nan carera y 
otronan a kita for di trabao. 


E cantidad di reportahe di 
comportamento transgresivo 
na e Ministerio di Educacion, 
Cultura y Ciencia tambe a au- 
menta significantemente aña 
pasa. Den aña 2022 tabatin 
112 reportahe di discrimina- 
cion, bullying, acoso sexual y 
otro comportamento inapro- 
pia. Durante e pandemia den 
aña 2020 y 2021 unda a traha 
for di cas tabatin logicamente 
menos reportahe. Sinembar- 
go aña pasa su nivelnan tabata 
hopi mas halto compara cu 
prome cu e pandemia. 


E Ministerio su liderazgo 
fuerte a caba ora cu not- 
icieronan a reporta cu Mat- 
thijs van Nieuwkerk a crea 
un cultura di miedo riba De 
Wereld Draait Door. “Ora 


cu noticia a cuminsa plama, 
nos Ministerio tambe mester 
a responde,” un ambtenaar 
a conta De Telegraaf. Secre- 
tario di Estado Gunay Uslu 
ta responsabel pa media den e 
Ministerio. “E lo a keda malo 
si nan condena e comporta- 
mento aki mientras tambe 
e tabata tumando luga den e 


ministerio.” 


No a otorga kehonan formal 
contra Wiersma, sinembargo 
tabatin varios “señal” cu e 
oficialnan no tabata contento. 
“E Minister tabata altanto di 
e señalnan cu e presion tabata 
dentro di e organisacion,” 
Wiersma su vocero a declara. 


“Den e prome periodo di su 
ministerio, e tabata estricto y 
hopi biaha fuerte cu e ambte- 
naarnan basa riba ambicion y 
pasion. El a reconoce na me- 
sun tempo cu esaki no tabata 
bon.” 


Segun e vocero, Wiersma a 
realisa cu “e ta pidi demasi- 
ado di e personanan rond di 
dje y cu su palabranan como 
Minister ta impacta e em- 
pleadonan mas fuerte cu e 
palabranan di otro persona.” 
El a tuma accion bao su me- 
sun iniciativa, e vocero a spli- 
ca. Tambe tabatin discusion 
entre e Minister, manager y 
empleadonan. “Nos ta sigui 
cu e combersacionnan aki 
sinembargo awo nos ta den 
un miho posicion hunto.” 


Curaçao: 
Lo cuminsa cu investigacion independiente den departamentonan na 
hospital 


(CuraçaoChronicle) - In- 
spectorado di salud pu- 
blico a anuncia cu nan lo 
conduci un investigacion 
independiente 
den 
dos 
departamento di hospital 
na Corsou CMC pa causa 
di tension den e ambiente 
laboral 
specificamente 
den e departamento di 
monitoreo cardiaco y sala- 
nan di operacion. 


Sirving Keli, inspector di 
salud publico ta e persona cu 


lo conduci e investigacion y 
ta premira cu esaki lo tuma 
mas o menos 4 siman pa keda 
completa. E proposito di e in- 
vestigacion aki ta pa sigura cu 
e calidad di e cuido na e hos- 
pital no keda comprometi. 


Si e investigacion aki revela 
cu e calidad di cuido ta den 
riesgo, lo tuma accion inme- 
diatamente pa trata y resolve 
cualkier problema cu keda 
identifica. E resultadonan di 
e investigacion lo keda pu- 


blica na momento cu esaki ta 
disponibel. 


E Ministerio di Salud Publi- 
co tambe a comenta tocante 
e investigacion y a tuma e 
oportunidad pa enfatisa cu e 
siguridad di e pashentnan y e 
calidad di nan cuido ta di gran 
importancia y a agrega cu ta 
ehecuta e investigacion aki pa 
asina por sigura cu e departa- 
mentonan en cuestion ta den 
cumplimento cu e standard- 
nan aki. 


Hulanda: 
Ministerio di Buitenlandse Zaken ta usa algoritmo 
discriminatorio pa aplicacionnan pa visa 


(NLTimes) - Ministerio 
di Buitenlandse Zaken ta 
usa algoritmonan cu por 
encurasha discriminacion 
ora di procesa aplica- 
cionnan di visa. E autori- 
dad di proteccion di data 
Hulandes AP a convoca 
Minister Wopke Hoekstra 
pa defende e uso di e pro- 
grama aki personalmente 
segun vocero di e regula- 
dor a confirma na NRC. 


Aki ta trata di visanan di 90 
dia pa e area di Schengen cu 
ta obligatorio pa tur persona 
cu no ta residente di e Union 
Europeo. Den pasado, e em- 
bahadanan Hulandes tabata 
trata e visanan aki, sinembar- 
go e sistema a keda reemplasa 
pa servicionan digital den 
añanan recien. Pasaheronan 


ta hiba nan documentonan 
na e oficina di e compania 
yama VFS Global, un com- 
pania multinacional cu e go- 
bierno a contrata pa trata e 
aplicacionnan di visa y VFS 
ta digitalisa e aplicacionnan 
cu manda na nan pa e minis- 
terio, unda mas o menos 118 
oficial ta revisa con eligibel 
nan ta pa ricibi un visa. 


Pa e reviso aki, e oficialnan ta 
haci uso di e algoritmo yama 
“Information Supported De- 
cision Making”. Esaki ta con- 
seha e oficialnan si nan mes- 
ter studia un aplicacion “ariba 
ariba” of “intesamente” basa 
riba e solicitante su nacionali- 
dad, genero, edad y luga unda 
el a aplica. E personanan den 
e categoria di reviso lihe tin 
probabilidad mas halto di 


haya nan visa compara cu es- 
unnan den e categoria di re- 
viso intenso. 


Aña pasa, e Ministerio su 
oficial di proteccion di data 
Niels Westerlaken a urgi e 
Ministerio 
pa 
inmediata- 
mente para “e perfil di e so- 
licitantenan di visa” cu e al- 
goritmo aki, adviritendo cu 


esaki por rapidamente yega 
na discriminacion. El a señala 
cu e algoritmo automatica- 
mente ta categorisa tur hoben 
masculino di Suriname como 
un solicitante cu ta rekeri re- 
viso intenso y esaki ta indica 
un racismo institucional. E 
Ministerio a ignora e conse- 
ho aki segun e corant. 


“Nos sa cu el a duna conseho 
critico tocante e sistema di e 
visa,” vocero di AP a conta 
NRC. “E ta un problema 
preocupante. Nos a tene 
varios combersacion cune y 
despues a pidi documenton- 
an for di e Ministerio di Bu- 
itenlandse Zaken. Awo nos a 
invita e Minister y esaki no ta 
opcional.” 

Obama ta expresa su arepentimento tocante regulacion 
di arma na evento di combersacion na Amsterdam 


(NLTimes)—Ex-president 
di Merca, Barack Obama, 
a logra captura e atencion 
y admiracion di e publico 
presente durante e even- 
to di ‘an Evening with 
Barack Obama’ dialuna. 
El a cuminsa e comber- 
sacion pa medio di un 
compliment pa e capital 
Hulandes: “Purba aprecia 
kico boso tin,” el a conta e 
publico. “Boso tin un ciu- 
dad bunita.” 


E evento di combersacion a 
dura un tiki mas cu un ora. 
E di 44 president di Merca 
a papia tocante su carera, su 
famia y su preocupacion pa 
e futuro. El a expresa cu e ta 
arepenti cu e no a aborda e 
regulacion di arma den e pais 


na un manera mas streng. E 
tiramento en masa di 2012 na 
Sandy Hook, unda 20 mucha 
a muri, tabata e “punto mas 
abou di su presidencia” y “lo 
mas cerca di cinismo cu mi a 
yega.” 
Obama no ta duna su mes e 
culpa cu Merca no a involu- 
cra nan mes mas ora Rusia a 
anexa Crimea na 2014. Euro- 
pa tabata dividi den e tempo 
ey, y e tabatin preocupacion 
pa cuminsa conflicto militar 
cu por resulta den un tercera 
guera mundial, segun el a de- 
clara. 
Obama a bisa cu su famia ta 
mantene humilde: “Nan no 
ta laga mi kere mi mesun 
popularidad.” Y pa loke ta 
trata e futuro, e ta preocupa 
pa e clima, inteligencia artifi- 


cial y cambionan geopolitico. 


E ex-presidente di Merca a 
subraya cu tur progreso pa 


mehoracion ta un logro. Cos- 
nan no mester ta perfecto pa 
ta bon. “Miho ta bon,” ta e 
pida sabiduria cu el a manda 
e publico cas cune. “Danki 
Amsterdam,” el a expresa 
prome cu el a baha for di e 
escenario. 


Prome cu e evento den Zig- 
go Dome, Obama a pasa 
su dia den Amsterdam. El 
a tuma un trip di boto door 
di e canalnan, el a bay mira e 
tulpnan na Noordbeemster y 
a come su almuerzo na res- 
taurant 1612. 
E restaurant tabata sa cu nan 
ta bay ricibi un bishita Meri- 
cano importante—seguridad 
Mericano a reserva e camber 
y a bin pa check e salidanan. 
Gerente di e restaurant, Mic- 


ka van Westen, a conta AD cu 
e tabata un sorpresa completo 
ora e ex-presidente a cana 
drenta. 


“Nos a dicidi caba cu Obama 
no mester paga, pero na dado 
momento, un di su guardia 
di seguridad a saca su carchi 
y a bisa: Mi ta paga p’e. Tam- 
be nos a ricibi un tip hopi 
generoso den bon manera 
Mericano. Ora el a bay, nos 
a puntra su seguridad si nos 
por a tuma un potret cune. 
Y e ex-presidente no tabatin 
problema cu esaki. Mi amiga 
a conta mi cu un potret cu 
Obama na Ziggo Dome ta 
sali 3.000 euro. Nos a hay’e 
gratis, y un hende a paga su 
cuminda.” 


(NLTimes)—Diamars, 
e 
compania di infrastruc- 
tura di spoorweg, ProRail, 
a confirma cu renoba- 
cionnan den scala grandi 
di e stacion di trein na 
Amsterdam ta bay cum- 
insa aki dos siman. E plan 
di shete aña tin e meta pa 
crea mas espacio pa pasa- 
heronan ora nan uza e sta- 
cion, cual ta haci’e posibel 
pa mas trein opera door di 
e stacion, aumentando ac- 
cesibilidad di e facilidad- 
nan y agregando miles di 
espacio nobo pa bais. 


“E trabou ta extensivo: un 
operacion complica, mientras 
cu e treinnan ta bay sigui cora 
y e stacion ta bay keda habri. 
Tin e expectativa cu e canti- 
dad di e pasaheronan na Am- 
steram Centraal ta bay subi 
for di 200.000 pa 275.000 pa 
dia na 2030,” segun ProRail a 
bisa. Pronto pasaheronan por 
tuma un trein entre ciudad 
grandi den Randstad cada 
dies minuut. 


Ta bay ehecuta e trabou den 
fase, cual ta un inconvenien- 
cia pa varios tienda den e tun- 
nel di pasahero na banda west 
ta bay cera. Algun di a tien- 
danan aki ta inclui Starbucks, 
Hema, e ATM di GWK/Trav- 
elex currency exchange, Ki- 
osk, De Broodzaak y Zest.” 


Un inconveniencia grandi 
cu ta dura aproximadamente 


seis luna ta bay cuminsa dia 
11 di december, unda ta bay 
cera mas seccion di e tunnel 
di pasahero. Esaki ta bay cera 
entrada pa spoor 1 y 2, mien- 
tras cu pasaheronan cu ta uza 
e tunnel aki pa yega na spoor 
4 pa 15 mester drenta for di e 
IJpassage panort di e stacion. 


Un motibo importante pa e 
ceramento ta pa permiti kita 
e subida cu ta guia pasahero- 
nan for di e entrada pa e plat- 
aformanan. E subida no ta 
hopi halto segun e standard 
di seguridad. Ta bay reem- 
plasa esaki cu trapi y un es- 
calator, y tambe ta bay instala 
lift pa conecta e entrada cu e 
tunnel y e prome plataforma. 
NS a bisa cu esaki ta mehora 
acceso mirando cu no tin lift 
awo cu pasaheronan por uza 
pa asina yega na e plataforma. 
Durante e renobacion, ta bay 
restaura e arco monumental 
bao di e prome plataforma. 
Awo esaki ta tapa cu un plaat 
di metal. 


Den e curso di e proximo 
shete aña, ProRail kier insta- 
la un area di parkeer bais pa 
acomoda un 8.500 vehiculo. 
Tambe ta bay haci e platafor- 
ma mas hancho pa asina crea 
mas espacio pa a pasaheronan 
na e stacion, y tambe ta bay 
tin miho conexion cu e tun- 
nel na banda oost. Esaki ta 
bay ta tres biaha mas hancho, 
y ta bay ta disponibel pa mas 
espacio pa tienda. 


Renobacionnan grandi 
na Amsterdam Centraal 
Station ta cuminsa den Mei 

Guatemala: A cuminsa huicio polemico contra doño di un corant 


(AFP) – Ayera diamars un 
tribunal di Guatemala a 
cuminsa un huicio polem- 
ico pa labamento di placa 
contra e doño di un corant 
critico di gobierno, ken ta 
enfrenta un condena di 20 
aña di prison y su deten- 
cion a provoca denunci- 
anan di atake contra liber- 
tad di expresion. 


Jose Ruben Zamora, doño 
di “El Periodico” y kende ta 
deteni for di juli di aña pasa, 
ta acusa pa Fiscalia pa la- 
bamento di placa y chantahe, 
acusacionnan 
cu 
Zamora 
ta afirma cu ta represalia pa 
varios publicacion cu a haci 
tocante corupcion den gobi- 
erno Guatemalteco. 
“Tribunal ta declara habri e 
debate oral y publico,” presi- 
dente di e organo aki Oly 
Gonzalez a bisa na momento 
di cuminsa e huicio den pres- 
encia di Zamora. 


“Mi ta un preso politico y nan 
ta trata mi asina,” Zamora a 
declara na periodistanan na 
momento cu a yega na e tri- 
bunal y a sigura cu “den e hu- 
icio aki nan ta bay sentencia 
mi.” 


Segun e acusacion, e comu- 
nicador di 66 aña di edad ta 
involucra den un supuesto 
trama di labamento di 37.500 
dollar, cu ta di un chantahe na 
empresarionan pa no publica 
informacion den nan contra. 


Gremio di prensa y ONG in- 
ternacional ta exigi pa retira e 
acusacionnan contra Zamora, 


mientras Merca a expresa su 
preocupacion pa e intento di 
“criminalisacion” di e labor 
di periodismo na Guatemala. 
“Nos ta kere cu husticia Gua- 
temalteco a bira su brasa cu ta 
busca laga sin rosea na esnan 
cu ta busca bisa e berdad, na 
esnan cu ta investiga,” presi- 
dente di ONG Oficina na 
Washington pa Latino Amer- 


ica (WOLA), Carolina Ji- 
menez a bisa. 


Zamora ta sostene cu e caso 
den su contra ta fabrica pa 
presidente Alejandro Giam- 
mattei y fiscal general Con- 
suelo Porras, algo cu nan ta 
nenga. 


E periodista a declara di ta 


“trankil” y dispuesto pa haya 
su liberacion cu instancianan 
internacional si ta haya un 
condena den huicio aki, cu 
por tarda varios siman. 
Codigo Procesal Penal Gua- 
temalteco ta impone pa la- 
bamento di placa un condena 
di entre 6 pa 20 aña di prison. 


Zamora a keda aresta memey 
di un ola di detencion di 
ex-fiscalnan anti-corupcion 
pa orden di Fiscalia Guate- 
malteco, di cual su titular 
ta inclui pa Washington for 
di 2021 den un lista di per- 
sona implica den actonan di 
corupcion of cu ta daña de- 
mocracia na Centro America. 


El Periodico a ricibi varios 
premio, entre nan como e 
“Medio mas Destaca” den e 
premionan Internacional di 
Periodismo di Rey di Spaña 
na 2021. 


Fiscalia ta bisa cu tin prue- 
banan di audio y placa cash 
cu Zamora a entrega na un 
bankero, ken ta procesa den 
otro caso y cu despues a bira 
un testigo contra e doño di e 
corant. 


Paraguay a eligi un presidente nobo 


(BBC) – Den un di e pais- 
nan di Latino America sin 
un di dos buelta electoral 
y na unda no por reeligi e 
presidentenan, 
Santiago 
Peña di 44 aña a logra im- 
pone su mes cu casi 43% di 
e votonan den eleccion di 
diadomingo ultimo 30 di 
april. 


E hoben di profesion econo- 
mista a haya un diferencia 
amplio di 15 punto di ben- 
taha riba e opcion di Partido 
Liberal Radical Auntentico, 
representa pa Efrain Alegre, 
candidato di un coalicion am- 
plio cu a abarca sectornan di 
centro derecha hasta iskierda. 


Dia cu el a estrena su rol 
como minister di Hacienda 
na 2015 den Gobierno di 
Horacio Cartes, e tabata for- 
ma parti di e opositor Partido 
Liberal. Na 2017, despues di 
21 aña, el a logra integra su 
mes den e Partido Colorado. 
Partido Colorado den cual 
Cartes ta su presidente a logra 
mantene e poder durante e 
ultimo 76 aña na e pais sur 
Americano, cu excepcion di e 
periodo 2008-2013 y tambe a 
conkista e mayoria den Con- 
greso. 
Peña na 2009 a forma parti 
di ekipo di Fondo Monetar- 


io Internacional (FMI) na 
Washington na unda a dirigi 
e vinculo di e organismo cu 
Africa. 


Durante un decada e tabata 
forma parti di Banco Central 
di Paraguay, prome den area 
di investigacion economico y 
despues como director, pero 
el a warda te 2015 pa drenta 
den politica nacional. 
Seis aña pasa, el a bisa cu el a 
sinti cu a yega ora di “drenta 
den politica pa haci mas” y 


a renuncia como minister 
di Hacienda pa postula su 
mes como pre-candidato pa 
presidente di Paraguay. Den 
eleccion interno di partido 
di 2017, Peña a perde contra 
Mario Abdo, esun cu awor e 
ta bay substitui como presi- 
dente. 


Entre su retonan como presi- 
dente tin cu mantene un eco- 
nomia controla y mehora su 
cumplimento cu ta un di su 
desafionan principal, e cual a 


bisa cu e cifranan macro-eco- 
nomico di e pais elogia na ex- 
terior, no ta un unico medida 
di economia. 
Pa e motibo ey, un di e prome- 
sanan di su campaña ta esun 
di responde na e necesidad- 
nan mas urgente di e person- 
anan cu condicion di pobresa. 
“Tur Paraguayo mester sinti 
un mehora, principalmente 
esnan mas vulnerabel.” El a 
bisa den su campaña. 
Tambe ta bay asumi cu e de- 
safio di crea mey miyon di 


empleo nobo. “Nos ta bay 
crea 500.000 empleo nobo pa 
mehora e situacion di miles 
di famia Paraguayo.” 


Pero ademas di economia 
tambe lo tin cu aumenta for 
di 15 di augustus e unidad in- 
terno. 
Ta bay ta un desafio grandi pa 
por deal cu e parlamentarion- 
an Colorado den un situacion 
dobel: sin autonomia propio 
y cu un division entre Mario 
Abdo y Horacio Cartes. 

Hefe di agencia di inmigracion Mexicano ta enfrenta huicio den 
kimamento mortal 


(AP)—Un hues a ordena e 
hefe di e agencia di inmi- 
gracion Mexicano pa haya 
huicio riba carganan cu el 
a faya den su responsabili- 
dad pa proteha esnan den 
su costudia ora 40 migran- 
te a muri den un candela 
na e centro di detencion 
fronteriso na maart. 


Francisco Garduño ta bay 
keda liber durante e pro- 
ceduranan ta bay continua 
den su trabou. Su abogado, 
Rodolfo Pérez, a conta As- 
sociated Press cu nan ta bay 
purba di yega na un acuerdo 
pa reparacionnan pa e victima 
pa asina scapa un huicio. 


“Mi ta bay sigui traha...te 
ora nan ordena mi pa stop,” 


Garduño a conta e media di 
comunicacion 
diadomingo 
mientras cu e tabata saliendo 
di e cas di corte den ciudad 
fronteriso na Juárez. 


Fiscal federal a bisa cu Gar- 
duño tabata responsabel pa 
e seguridad di e facilidadnan 
di inmigracion di e pais y cu 
tin prueba cu el tabata sa cu e 
centro di detencion na Juárez 
tabata falta medidanan di se- 
guridad basico pero e no a 
haci nada pa cambia esaki. 


E hues a nenga e peticion di 
e fiscalnan pa kita Garduño 
for di su posicion. E mester 
presenta su mes dilanti corte 
cada dos siman. 


E ekipo di defensa di Gar- 


duño a bisa cu un compania 
priva tabata responsabel pa e 
seguridad di e facilidad, no 
autoridadnan gubernal. 


Supuestamente, un migrante 
a cuminsa e candela dentro di 
e centro riba 27 di maart. Ca- 
mara di seguridad paden di e 
facilidad a mustra cu huma a 
yena e cel lihe, cual tabatin 
68 migrante masculino, pero 
ningun hende cu yabi a purba 
di rescata nan. Ademas di e 40 
victima cu a muri, mas cu dos 
decenas a keda herida. 


Garduño no a renuncia su 
posicion, y Presidente An- 
drés Manuel López Obrador 
a apunta Garduño pa dirigi 
e agencia na 2019 mientras 
cu tabatin presion di Donald 


Trump pa tuma un posicion 
mas agresivo contra migran- 
tenan 
crusando 
Mexico. 
Graduño ya tabata encarga di 
e prizonnan na Mexico. 


Shete otro oficialnan di in- 
migracion ta hayando hu- 
icio, incluyendo un cu ta 


enfrentando e mesun carga 
manera Garduño. E otro seis, 
incluyendo un oficial militar 
retira ken tabata e delegado di 
e agencia den e Estado Chi- 
huahua, unda Juárez ta locali- 
sa, a haya carga di homicidio 
y di causa herida pa media di 
omision. 


Hesuitanan Bolivariano ta duna despensa pa e supuesto abuso pa 
difunto sacerdote 


(AP)—E congregacion di 
Hesuitanan Bolivariano a 
duna despensa diamars y a 
anuncia un investigacion 
den e difunto sacerdote 
Spaño ken supuestamente 
a abusa varios mucha 
menor di edad na Bolivia 
den añanan 1980. 


“Nos ta duna despensa pa e 
dolor cu esaki a causa,” segun 
reverendo Bernardo Mer- 
cado, ken ta hefe di e orden 
Catolico conoci como La 
Compañia de Jesús. El a bisa 
cu e congregacion a lansa un 
investigacion pa asina trece 
husticia pa e victimanan y 
yama e situacion un “ber- 
guensa.” 


E caso di e sacerdote Hesuita, 
Alfonso Pedrajas Moreno, a 
sali na luz durante e weekend 
cu a pasa den un reportahe 
pa e corant Spaño ‘El Pais.’ E 
corant a publica extracto di e 


diario di e sacerdote, unda su- 
puestamente el a admiti di a 
abusa al menos 85 mucha ora 
e tabata un docente na Bolivia 
te na su morto na 2009. 


Autoridadnan Bolivariano no 
a publica e cantidad di victi- 
manan ni e fecha den cual e 
abuso a tuma luga. Pero e si- 
man aki, fiscal Bolivariano 
Wilfredo Chávez a bisa riba 
Twitter cu el a busca infor- 
macion for di e consulado 
Spaño riba e caso, pues por 
investiga e caso aki na Bolivia. 


E congregacion ta investigan- 
do dos caso, un di cual a con- 
clui na April y a determina e 
“veracidad” di e acusacion, y 
e segunda ainda ta andante. 


Audalia Zurita, abogado pa 
e congregacion di Hesuita, a 
bisa diamars na un conferen- 
cia di prensa cu nan a puntra 


El País pa un copia di e dia- 
rio, y nan ta bay comparti tur 
e informacion recauda den e 
investigacion cu e oficina di 
fiscal. 


Esaki no ta e prome keho 
contra sacerdote pa abuso 
di mucha menos di edad na 
Bolivia, pero hopi tiki caso a 
wordo investiga y treci dilanti 
corte. 


Na 2015 a sentencia un sac- 
erdote pa 15 aña den prizon 
pa e abuso di 12 mucha. Un 
tempo cortico despues el a 
comete suicidio den prizon. 
Na 2009, a sentencia un sac- 
erdote pa 22 aña den prizon 
pa crimen similar. 


Mexico ta detene luitenant di cartel di 
droga cerca di frontera di Texas 


(AP)—Polis na Mexico a 
declara dialuna cu nan a 
detene un top luitenant 
di e faccion violento Met- 
ros di e cartel di cartel na 
e Golfo, cual tabata acusa 
di a tuma parti den e 23 
atake riba polis y nuebe 
contra personal militar. 


A identifica e sospechoso 
como Hugo Salinas Cortinas, 
ken tambe ta conoci como 
“La Cabra.” Polis y e militar 
Mexicano a bisa cu a deten’e 
diabierna, pero no a provee 
ningun splicacion pa e retraso 


pa haci e anuncio. 


Polis a bisa cu a gara Salinas 
Cortinas cu dos scopet y 600 
pildo, cual aparentemente 
tabata fentanilo. Supuesta- 
mente e tabata encarga di 
move contrabanda di droga y 
migrante den henter e Banda 
Mexicano di Rio Grandi, cual 
tambe ta conoci como Rio 
Bravo. 


Supuestamente el a opera den 
teritorio di ciudadnan di Ca- 
margo y Miguel Aleman, na 
e otro banda di e frontera di 


e ciudad Rio Bravo y Roma, 
Texas. 


Media local a reporta cu a 
detene un hende muhe iden- 
tifica na 2021 como su casa 
na Roma despues cu polis a 
descubri mas cu 800 mil dol- 
lar scondi den caha di sapato 
y tas den su hogar. 


E cartel di e Gulf a dividi den 
faccionnan den guera despu- 
es di e detencion y extradi- 
cion di algun di su lidernan 
durante e ultimo dies aña. 

Dicon e escritornan di Hollywood ta den welga y cua ta su impacto 
inmediato? 


(AP) - E union cu ta rep- 
resenta 11,500 escritor di 
pelicula, television y otro 
formanan di entreteni- 
mento ta den welga. Esaki 
ta marca e prome welga di 
escritornan y ta marca e 
prome den Hollywood di 
cualkier tipo den 15 aña. 


Dicon nan ta den welga? 
‘Streaming’ y su efectonan 
ta den e centro di e discor- 
dia. E union ta bisa cu aunke 
e presupuesto pa e serienan 
a aumenta, e escritornan su 
porcion di e placa aki a keda 
disminui consistentemente. 


E servicionan di streaming 
su uso di menos empleado, 
conoci den e industria como 
‘mini rooms’ (mini camber) a 
haci cu un ingreso sosteni ta 
hopi dificil pa ricibi. Tambe 
e cantidad di escritor actual- 
mente den empleo di oranan 
minimo a bay di un tercer 
parti na mita den e decada 
pasa. E escritornan pa pro- 
gramanan di shownan di co- 
media of variedad pa stream- 
ing no tin un proteccion di 
oranan minimo en general 
segun e union. “Cu emplead- 
onan di television, tin mas 
escritor trahando riba un 
minimum apesar di nan ex- 
periencia, hopi biaha pa me- 
nos tempo tambe,” e union a 
bisa den un reportahe publica 
den maart. 


E falta di un kalender regular 
pa temporada den streaming 
a disminui e pago mas ainda, 
e reportahe a splica. Ade- 
mas, un aumento den e pago 
anual cu tabata den plan bao 
e contract actual a keda atras 
pa causa di aumento di infla- 


cion. 
E minimum semanal pa un 
escritor riba un serie di televi- 
sion den e temporada di 2019 
pa 2020 tabata 4,546 dol- 
lar segun e noticiero Variety. 
Nan ta traha un averahe di 29 
siman riba un programa di un 
red pa mas o menos 131,834 
dollar anual of un averahe di 
20 siman riba un programa 
pa un show den ‘streaming’ 
pa mas o menos 90,920 dol- 
lar. Pa un escritor cu tambe 
ta productor, e pago ta 6,967 
dollar pa siman. 


The Alliance of Motion Pic- 
ture and Television Produc- 
ers (AMPTP) cual ta repre- 
senta studionan, streamer y 
companianan di produccion 
den Hollywood a bisa cu nan 
prioridad ta “e salud y satbili- 
dad di e industria den termi- 
no largo” y nan ta dedica na 


yega un “acuerdo cu ta husto 
y rasonabel.” 


Con a yega na e punto aki? 
Lunanan di negociacion, mas 
tanto tocante e pago pa es- 
critornan di programanan di 
streaming, a laga un distancia 
considerabel entre AMPTP 
y e escritornan. E contract 
actual a caduca dialuna pero 
ya caba e escritornan a vota 
practicamente unanime na 
fabor di un welga. 


AMPTP a bisa dialuna cu nan 
a ofrece “varios aumento gen- 
eroso den compensacion pa 
e escritornan ademas di me- 
hora e efectonan di stream- 
ing” y a agrega cu nan lo me- 
hora nan oferta sinembargo 
no por a haci esaki pa causa 
di e multitud di demanda cu 
e escritornan a haci. 
Cua programanan lo keda 


afecta prome? 
Programanan cu ta tuma luga 
anochi laat y ta depende riba 
un guion comedico cu ta basa 
riba eventonan actual y dia- 
rio ta e promenan cu lo sinti 
efecto di e welga. E program- 
anan aki tin hopi tempo sien- 
do e prome den ricibi impac- 
to durante welganan anterior. 


Programanan manera NBC 
su “The Tonight Show Star- 
ring Jimmy Fallon” y ABC 
su “ Jimmy Kimmel Live!” 
tur tin episodionan nobo den 
plan. Te ainda nan no a anun- 
cia ki plan nan lo crea sinem- 
bargo ta premira cu nan lo 
cuminsa televisa episodionan 
pasa. 


Con e welga lo afecta e se- 
rienan y peliculanan? 
E impacto di e welga aki riba 
serie y pelicula lo tuma hopi 


mas tempo pa manifesta. Te 
hasta 
programanan 
diario 
tin e tendencia di tin guion 
completa varios luna di adel- 
anta. Efectonan notabel den e 
peliculanan su lansamento di 
e peliculanan por tuma mas 
tempo pa manifesta ainda. 


Produccionnan cu tin hopi 
tempo altanto di e posibel 
welga a busca manera di ter- 
mina cu tur proceso prome 
cu esaki yega. FilmLA cual ta 
otorga permisonan di graba- 
cion pa e area di Los Angeles 
a bisa cu no a haci ningun 
peticion pa grabacion e siman 
aki. 


Personanan cu ta mira pelic- 
ula of serienan di sea servi- 
cionan di streaming of tele- 
vision posiblemente no lo 
nota e efectonan di e welga 
aki te despues cu esaki a caba, 
si acaso nan sinti efecto. E 
programanan 
disponibel 
riba e serivicionan streaming 
manera Netflix of Amazon 
Prime Video no lo ta dife- 
rente otro siman pero pa mo- 
tibo cu esaki ta e prome welga 
di escritor den e era nobo di 
streaming, no tin un bista di 
con esaki lo por luci den e lu- 
nanan binidero. 


Durante e ultimo welga, ora 
cu rednan di cable tabata 
dominante ainda, varios pro- 
grama manera “30 Rock”, 
“CSI” y “Grey’s Anatomy” 
mester a haci nan tempora- 
danan mas cortico. 


Programan di television cu 
no tabata depende riba guion 
manera “Big Brother” y “The 
Amazing Race” ambos a mira 
un aumento den e episodio- 
nan cu nan tabata genera y 
transmiti. “The Apprentice” 
anfitriona pa Donald Trump 
a mira un bida nobo despues 
cu a crea un version cu ce- 
lebridad di programa pa yuda 
compensa pa e falta di guion. 


Kico ta pasa cu e escritornan 
awo? 
Un paro completo na nan 
trabao ta nifica un perdida 
economico grandi pa cierto 
escritornan aunke varios ta 
bisa cu e ta bal la pena den e 
lucha contra e disminucion 
diario di bo entrada. 


Reglanan di welga den e 
union ta preveni miembro- 
nan di drenta tratonan nobo, 
trece ideanan nobo dilanti of 
entrega guionnan nobo. Nan 
ta permiti acepta pago pa cu- 
alkier guion cu a keda crea 
caba. 

Gobierno ta implementa e ‘National Gender Policy’ den e refuerso di 
igualdad di genero 


Na 2022, e comite cu 
miembronan 
repre- 
sentando sector guberna- 
mental, sector no guber- 
namental y academia, a 
adopta e prome National 
Gender Policy pa Aruba. 
UNWOMEN a forma par- 
ti fundamental den desar- 
oyo di e maneho, y hunto 
cu UNFPA y otro organi- 
sacionnan di Nacionnan 
Uni, Cedehm ta trahan- 
do pa reforsa e ‘National 
Gender Machinery’ y im- 
pulsa e agenda di igual- 
dad di genero. E National 
Gender Policy ta ricibi 
apoyo completo di Gabi- 
nete Wever-Croes, organi- 
sacionnan di hende muhe, 
y stakeholers importante 
den e area social 


“Igualdad di genero y em- 
poderamento di hende muhe 
den situacionnan vulnerabel 
ta topiconan cu ta cerca di 
mi curason. Como Prome 
Minister, mi ta un sostenedo 
ferviente di igualdad di gen- 
ero y mi ta kere cu mas nos ta 
avansa den igualdad di gene- 
ro, mas cerca nos ta di un so- 
ciedad unda GBV (relacion di 
genero) ta wordo adresa cu 
enfoke preventivo,” Prome 
Minister a expresa. 
Manera ta e caso na tur parti 


di mundo incluyendo Aruba, 
GBV ta afecta tur hende, tur 
genero, hobennan y bieu, lo- 
cal y migrante, sin importa 
nan status legal. Sinembargo, 
e ta afecta hende muhe mas 
hopi. Ademas, siendo indoc- 
umenta, specialmente hende 
muhe y mucha muhe, por 
trece un otro capa di comple- 
hidad den un situacion dificil 


Den cuadro di compromiso 
di Gobierno pa no laga nin- 
gun hende atras, y pa cumpli 
cu varios tratado, incluyendo 
e derecho di mucha, tur mu- 
cha indocumenta ta permiti 
drenta den sistema di edu- 
cacion na Aruba. Asina nan 
ta participa automaticamente 
den e programa nacional di 
vacunacion di hubentud cu 
ta sigura cu nan ta cumpli cu 


necesidadnan di educacion y 
salud 


Premier Wever-Croes a sigui 
bisa cu ta contento pa anun- 
cia cu continuando cu e im- 
plementacion di e National 
Gender Policy, un grupo 
dedica cu ta consisti di profe- 
sionalnan di Cedehm, HIAS, 
UNHCR y Departamento di 
Mucha y Hubentud, ta lansa 
un serie di entrenamento, 
tayer y campaña di consci- 
entisacion pa adresa specifi- 
camente e problema di GBV 
cuminsando na juni 2023 
y continuando te na 2024. 
E accionnan aki ta dirigi na 
atende y combati normanan 
di genero cu por ta dañino, 
haciendo uzo di un acerca- 
mento ‘intersectoral’, cu e 
meta pa influencia positiva- 


mente tur residente riba e 
tema di normanan di genero 
pa un sociedad mas igual 


Pa conclui, Prome Minister 
Wever-Croes a expresa cu 
Gobierno, a traves di e de- 
partamentonan 
relevante, 
ta bay haci tur esfuerso pa 
alinea e recomendacionnan 
cu direccion strategico, pa 
asina sigura cu e proceso di 
implementacion ta structural 


y efectivo, manteniendo e 
obhetivo primario na men- 
te. “Mi ta gradici HIAS y su 
ekipo di profesional pa nan 
cooperacion y colaboracion 
continuo, for di nan yegada 
na Aruba na 2019. HIAS su 
sosten na e comunidad vul- 
nerabel, cu semper a inclui 
residentenan local tambe, ta 
hopi aprecia,” Prome Minis- 
ter a finalisa. 


Modelonan di The Chaz Modeling & Talent School riba pasarela 
internacional un biaha mas 


The Chaz Modeling & Talent School 
den cuadro di su 25 Aniversario tin como 
meta e aña aki pa exporta nos talenton- 
an internacional. E evento internacio- 
nal aki ta bay ta un Fashion Week hunto 
cu varios tayer compaña pa diferente 
fashion shows caminda diferente dis- 
eñadornan internacional reconoci den 
e mundo di fashion ta bay ta presente. 


Nan ta bay haya lesnan avansa di pasarela, 
photo posing, oratoria, cuido personal, maki- 
yahe y mucho mas. Y e chens grandi di por 
wordo acerca pa bay otro Fashion Week prox- 
imamente. Nos ta bay tin cuatro represent- 


ante: Baby OFK Model Ciara Winterdaal, Pre- 
Teen OFK Model Caithlyne Kock, Teen OFK 
Model Javinah Besslink y Adult OFK Model 
Stacey de Veer. Un biaha mas nos ta bay tin un 
modelo cu desabilidad den e evento interna- 
cional aki demostrando nan talento y capaci- 
dad di por wordo inclui den nos comunidad. 


Aruba por ta sigur cu nos muchanan ta bay 
un tremendo papel pa Aruba na Orlando 
y cu nan lo ta bon prepara. Sigui nan riba e 
pagina di Instagram y Facebook di Orlando 
Fashion Kids y di The Chaz Modeling & Tal- 
ent School. Keda pendiente di e cobertura. 

Advertorial 
Aruba Hospitality & Security Foundation ta inicia proceso 
di RFP pa ‘Tourism Security Patrol’ 


Aruba 
Hospitality 
& 
Security 
Foundation 
(AH&SF) cu sumo placer 
ta anuncia inicio di e pro- 
ceso di RFP (Request for 
Proposal) pa implementa 
e ‘Tourism Security Pa- 
trol’ den areanan di Palm 
Beach y Eagle Beach du- 
rante e segundo mitar di 


aña 2023. 


Segun 
e 
presidente 
di 
AH&SF, 
Dylan 
Molina, 
“AH&SF ta brinda apoyo na 
organisacionnan encarga cu 
e seguridad di nos industria 
turistico. E ‘Tourism Secu- 
rity Patrol’ lo logra esaki por 
medio di ofrece un ambi- 


ente cu mas seguridad pa e 
turistanan y bishitantenan 
alrededor di e dos area nan 
cu mas densidad di turista na 
Aruba”. 


Pa garantisa un implementa- 
cion cu mas fluidez y efec- 
tividad di e ‘Tourism Securi- 
ty Patrol’, AH&SF a solicita 
asistencia for di Chameleon 
Associates, 
un 
compania 
di seguridad internacional 
specialisa den capacitacion y 
training pa seguridad, con- 
sultorio y control di calidad 
den seguridad, pa asina asisti 
y reenforsa e proceso di RFP 
(Request for proposal). 


Cuminsando 3 di May 2023, 
AH&SF lo sa di manda y 
comparti e documento di 
RFP pa organisacion nan di 
seguridad local bon estab- 
leci. E proposito di e comu- 
nicado di prensa aki ta pa in- 
forma e comunidad tocante 
e inicio di e proceso, y na 
mes momento, permiti tur 
organisacion local di segu- 
ridad cu ta interesa pa par- 
ticipa den e RFP pa manda 
un e-mail expresando in- 


teres pa participa na David 
Otte su e-mail: dotte@cha- 
meleonassociates.com. Tur 
organisacion cu ta interesa, 
tin t’e cu 10 di Mei venidero 
pa manda nan preguntanan 
tocante e RFP, y e fecha final 
pa manda e proposal lo ta 17 
di Mei, 2023. 


AH&SF ta buscando pro- 
puestanan for di diferente 
proveedornan cu tin e cuali- 
ficacion, capacidad y exper- 
encia necesario pa ehecuta na 
un manera efectivo e strate- 
gia di seguridad di e funda- 
cion. E meta primordial ta 
pa establece relacion nan cu 
beneficionan mutuo a largo 
plaso cu proveedornan cu 
ta ofrece e miho propues- 
tanan di balor na AH&SF. 
“Miho balor” ta inclui entre 
otro prijs, atributonan di e 
producto, servicio, calidad, 
puntualidad, 
profesional- 
ismo, flexibilidad, cultura y 
filosofia empresarial. 


Segun 
e 
presidente 
di 
AH&SF, Dylan Molina, “E 
implimentacion di e ‘Tour- 
ism Security Patrol’ lo garan- 


tisa un experencia mas safe y 
placentero pa e turistanan y e 
bishitantenan den e areanan 
di Palm Beach y Eagle Beach 
na Aruba. AH&SF ta com- 
promete su mes na apoya 
seguridad den e areanan tur- 
istico y brinda un ambiente 
safe cu seguridad pa tur nos 
bishitante y localnan”. 


AH&SF a wordo estableci 
por medio di AHATA den 
colaboracion cu e Departa- 
mento Policial na aña 2001 
pa apoya y promove e segu- 
ridad di e zonanan turistico. 
Tur proyecto di e fundacion 
ta wordo financia pa Aruba 
Tourism Authority (ATA), 
cu fondonan cu a wordo 
genera por medio di im- 
puesto di turismo cu ta ser 
cobra na tur turista na nan 
alocacion of lugar di estadia. 


Pa mas informacion tocante 
Aruba Hospitality & Secu- 
rity Foundation (AH&SF), 
por bishita nos pagina di 
Facebook na @ArubaHS- 
foundation of pagina web 
na 
https://www.ahata.com/ 
committees. 


Aruban Warriors/Movemento Indigena Arubano 
Derecho di Naturalesa ta parti esencial di pensamento indigena 
Certified Legislative Lawyer mr. drs. Helena Croes, Cacique 


Diasabra ultimo a tuma 
luga un conferencia in- 
solito. Minister di Natura- 
lesa Ursell Arends a start 
su campaña politico pa 
purba scapa caida inevi- 
tabel di su partido. Aparte 
di un par di candidato den 
su circulo cu a haya chu- 
pabebe, niun hende no ta 
kere mas. 


Desde cu el a join Mep el a 
see the world y mientrastanto 
naturalesa na Aruba ta wordo 
destrui mas cu nunca. Ursull 
a bay di acuerdo cu EAGLE 
LNG-pipeline y cu mas hotel 
bou gobierno di MEP/RAIZ. 
Na 2017 nativonan indigena 
a hiba un lucha feroz contra 
un pipeline na Merca. Protes- 
tanan grandi a tuma luga na 
Standing Rock contra e pipe- 
line. Nos ta asumi cu Ursull 
a keda keto na UN tocante e 
EAGLE LNG pipeline bou 
su gobierno na Aruba paso e 
indjannan lo a core cune di 
e sala di conferencia y/of lo a 
yena su curpa cu flecha figu- 
rativo. 


Sigur e no a contanan tam- 
poco cu su colega Dangui ta 
destrui nos tera sin piedad 
den nomber di progreso. 
Pero desaroyo pa ken? Pa su 
circulo intimo? Pueblo no ta 
sinti cu tin progreso den nos 
cartera y riba dje nos pais ta 


wordo destrosa y prostitui 
pa probecho personal. Ade- 
mas, Derecho di Naturalesa 
ta forma parti esencial di e 
pensamento indigena. Respet 
pa naturalesa ta prevalece riba 
cualkier beneficio capitalista. 
Nos no por come placa. Go- 


bierno no ta ni capas di en- 
forsa nos leynan actual di na- 
turalesa corda pa enforsa un 
ley mas compleho. 


Y nos ta puntra nos mes ta 
ken te famoso stakeholder- 
nan? Niun ambientalista ni 


NGO real a wordo invita. 
Solamente algun wannabe 
activista oportunista cu ta 
manera cameleon; esakinan 
ta haya puesto clave bou tur 
gobierno. Nos tur conoce e 
tipo di hendenan aki y sa ta 
ken nan ta. Nan sa exacta- 
mente con pa maniobra den 
sombra di mandatarionan, 
sunchi nan pia manera catibo 
y carga nan tas. Nos di Aru- 
ban 
Warriors/Movemento 
Indigena Arubano ta mira 
algun desaroyo basta preo- 
cupante ta tumando luga den 
gobierno MEP/RAIZ. 


Tur cos ta hole malversacion 
di placa publico y/of di fon- 
do internacional destina na 
pueblo Indigena Arubano. 
Y e problema ta surgi ora cu 
despues cu gobierno baha, 
pueblo mes mester paga pa 
OM por investiga posibel 
corupcion cu a tuma luga cu 
nos placa. Niun hende ta sca- 
pa su destino. 


Aruban Warriors/Movemen- 
to Indigena Arubano 

Chauffeur di Mazda Pick-up a bira bay dal 
tubo di awa kibra na Pos Abao 


Diadomingo madruga a 
drenta informe di un ac- 
cidente na Pos Abao, me- 
sora a dirigi patruya na e 
sitio. 


Na yegada di e patruya a bin 
compronde cu aki ta trata 
di un accidente unda cu un 
pick-up Mazda a bay dal un 
muraya y tubo di awa kibra 


na Pos Abao, W.E.B. tambe a 
ser avisa y a dirigi un unidad 
pa resolve e situacion. 


Dama chauffeur cu a ocasiona accidente 
a purba core bay for di e sitio 


Diadomingo 
merdia 
a 
drenta informe di un acci- 
dente cu hende herida na 
Citgo Paradera y e dama 
chauffeur cu a causa e ac- 
cidente kier a bandona e 
sitio, mesora a dirigi un 
patruya na e sitio. 


Net yegando na e sitio e pa- 
truya a ser avisa cu e Mer- 
cedes Benz SUV cu a causa 
e accidente ta bayendo. Polis 
a bay su tras y a logra par’e 
poco mas pabao. 


Polis a atende e accidente y a 
compronde cu e dama chauf- 
feur biniendo di Sero Preto a 
yega subi e crusada sin para y 
a dal e Toyota Yaris bayendo 
pariba y e impacto a bira e 
Yaris 90 grado y e parti patras 
a bay dal e Kia Rio hatchback 


bayendo pabao. Debi na e 
impacto cu e Kia Rio e pasa- 
hero dilanti den e Kia Rio a 
resulta herida. 


Na yegada di e ambulance 
a atende e victima na e sitio 
mes. 


Nissan March a lubida riba 
rotonde y bolter 


Dialuna mainta a drenta 
informe di un accidente 
cu hende herida na e ro- 
tonde banda di Super- 
food, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu aki ta trata di 
un accidente unda un Nissan 
March maneha pa un Hu- 
landes Europeo bao influ- 
encia, yegando e rotonde cu 
un velocidad hopi halto a kita 
na man drechi pasa na banda 
drechi, hera palo di luz, pur- 
ba bay subi caminda back el 


a dal e siguiente palo di luz y 
a bolter. 
Debi na e impacto aki tanto e 
chauffeur como e dama ocu- 
pante (ambos Hulandes Eu- 
ropeo) a resulta herida. Na 
yegada di e ambulance nan 
a atende ambos y na promer 
instante e chauffeur a nenga, 
pero despues el a acepta bay 
cu ambulance mientras e 
dama mes levemente herida a 
keda na e sitio. 


Elmar a bini na e sitio pa haci 
e reparacionnan necesario na 
e palo di luz y e wairanan di 
coriente. 


Militarnan ta prepara 
nan mes pa temporada di 
horcan 
Bon carga y empaketa 
Diaranson 3 di Mei 2023 
e destacamento di ayudo 
den emergencia di De- 
fensa den Region Caribe 
Hulandes ta sali pa Isla- 
nan Ariba. E Escuadron 
di Marinier desde Aruba, 
Militarnan di Region Ca- 
ribe, e 43 Compagnie in 
de West y e barco di apoyo 
Zr.Ms.Pelikaan 
desde 
Corsou. 


E Militarnan ayanan lo bay 
ehecuta e ehercicio anual di 
yudansa den emergencia y 
prome auxilio durante hor- 
can (HUREX). Special ta 
cu e aña aki tambe Minis- 
ter di Defensa di Hulanda, 
Kajsa Ollongren, lo haci un 
bishita na e ehercicio na Sint 
Maarten. 
For di mañan, diaranson 3 di 
Mei, mas o menos 500 Mili- 
tar ta prepara nan mes den 
Region Caribe, pa ayudo di 
prome auxilio despues cu 
un horcan pasa. E estrago 
cu horcan Irma a ocasiona 
na 2017, ta graba cerca hopi 
den nan memoria. Ta impor- 


tante pa brinda bon yudansa 
mas pronto cu ta posibel. Ta 
p’esey Defensa ta trein un 
biaha pa aña, anticipando e 
temporada di horcan, tocante 
kico nan mester y por haci 
e momento ey. E ehercicio 
ta sucede rond di e islanan, 
Sint Maarten, Saba y Sint 
Eustatius. Riba programa 
tin entre otro e structuranan 
di e Comision di Crisis y 
mantencion di orden y se- 
guridad publico. Pero tambe 
hacimento di zonanan afecta 
accesibel, evacuacion di ha- 
bitantenan y entrega directo 
di yudansa di emergencia y 
prome auxilio. E ehercicio ta 
dura te cu y incluso Dialuna 
8 di Mei. 
Minister di Defensa 
E aña aki Minister di De- 
fensa di Hulanda Kajsa Ol- 
longren, tambe ta uni su mes 
na e ehercicio di yudansa di 
emergencia durante horcan. 
Durante su bishita na Sint 
Maarten entre otro pa medio 
di demostracionnan lo e mira 
di ki forma Defensa ta colab- 
ora durante un desaster natu- 
ral cu autoridadnan local. 

‘Padrino di Inteligencia Artificial’ ta retira di Google y ta adverti di e 
peligronan di e tecnologia 


(AP) - Bati alarma tocante 
inteligencia 
artificial 
a 
bira algo comun den e 
era di ChatGPT, manera 
por mira den accion di 
figuranan di perfil halto 
manera Elon Musk, in- 
telectual iskierdista Noam 
Chomsky y e estadista re- 
tira di 99 aña Henry Kiss- 
inger. 


Pero ta e preocupacion di es- 
unnan interno den comuni- 
dad di investigacion di IA cu 
ta atrae un atencion particu- 
lar. Un investigador pionero, 
e asina yama “Padrino di IA” 
Geoffrey Hinton a retira for 
di su trabao na Google pa por 
papia cu mas libertad tocante 
e peliger di e tecnologia cu el 
a yuda cria. 
Durante su carera di decada 
largo, Hinton su trabao como 
pionero tocante ‘deep learn- 
ing’ a yuda crea e fundacion 
pa hopi di e tecnologia di IA 
cu nos ta wak awendia.Den 
lunanan recien a mira un au- 
mento den introduccion di 
IA. Agencia OpenIA basa na 
San Francisco, cu ta respalda 
pa Microsoft y ta tras di Chat- 
GPT, a presenta su ultimo 
modelo di inteligencia artifi- 
cial, GPT-4, den maart. Otro 
gigante di tecnologia a inverti 
den hermentnan competido - 
manera “Bard” di Google. 
Algun di e peliger di ‘chat- 


bots’ di IA ta “bastante espan- 
toso,” Hinton a bisa na BBC. 
“Actualmente, nan no ta mas 
inteligente cu nos, te na unda 
mi sa. Pero mi ta kere cu 
pronto nan lo yega e nivel ey.” 


Den un entrevista cu MIT 
Technology Review, Hinton 
tambe a menciona “actor- 
nan malo” cu por usa IA di 
manera cu esaki por tin un 
impacto detrimental riba so- 
ciedad, manera manipulacion 
di eleccion of instigacion di 
violencia. 
Hinton, ken tin 75 aña, a bisa 
ku el a retira for di Google pa 


por papia abiertamente to- 
cante e riesgonan potencial di 
e punto di bista di un persona 
cu no ta traha mas pa e hende 
grandi di tecnologia. 
“Mi kier papia tocante e prob- 
lema di siguridad di IA sin 
mester preocupa cu con esaki 
lo interactua cu e negoshi di 
Google,” el a bisa na MIT 
Technology Review. “Mien- 
tras mi ta cobra for di Google, 
mi no por haci esaki.” 


Despues di anuncia su salida, 
Hinton a comenta cu Google 
a “actua di manera hopi re- 
sponsabel” pa cu IA. El a bisa 


na MIT Technology Review 
cu tin “hopi cosnan bon den 
Google” di cual e lo kier pa- 
pia pero e comentarionan cu 
e haci lo ta “hopi mas creibel 
si mi no ta un empleado di 
Google mas.” 


Google a confirma cu Hin- 
ton a retiro for di su trabao 
despues di 10 aña como su- 
pervisor di e ekipo di Google 
Research na Toronto. 


Hinton a nenga di duna mas 
comentario tocante esaki dia- 
mars, pero a bisa si cu e lo 
papia mas tocante esaki na un 


conferencia cu lo tuma luga 
diaranson. 


Den e centro di e debate to- 
cante e estado di IA, e cues- 
tion ta si e peliger primario 
ta den futuro of presente. 
Di un banda tin scenarionan 
hipotetico di riesgo existen- 
cial causa pa computernan 
cu ta basa riba inteligencia 
humano. Di otro banda tin e 
preocupacion tocante tecno- 
logia automatico cu ya ta ser 
implementa ampliamente pa 
negoshi y gobiernonan y por 
causa daño den mundo real. 


Hinton tabata un di tres pi- 
onero di IA cu a gana e pre- 
mio Turing na 2019, un hon- 
or cu a bira conoci como e 
version di premio Nobel pa e 
industria tecnologico. E otro 
dos ganadornan, Yoshua Ben- 
gio y Yann LeCun, tambe a 
expresa preocupacion tocante 
e futuro di IA. 


Bengio, un profesor na Uni- 
versidad di Montreal, a firma 
un peticion na fin di Maart 
pidiendo pa companianan 
tecnologico keda di acuerdo 
pa stop e desaroyo di sistema 
IA poderoso pa un periodo di 
6 luna, mientras cu LeCun, 
un prominente cientifico di 
IA na Meta, e compania doño 
di Facebook, tin un enfoke 
mas optimista. 


Apple y Google ta uni man pa combati tacticanan di tracking 


(AP) - Apple y Google ta 
uni nan esfuersonan pa 
evita ‘tracking’ sin con- 
sentimento, cual ta per- 
sigui hende sin nan per- 
miso via dispositivonan 
cu Bluetooth cu a ser crea 
pa localisa cosnan manera 
yabi perdi, carchi of pa lo- 
calisa otro cosnan cu po- 
siblemente a perde. 


E dos empresa cu ta tras di 
iPhone y e software cu ta 
podera e dispositivonan An- 
droid a presenta un propuesta 
pa establece un standard pa 
combati siguimento secreto 
riba e AirTag di Apple y otro 
productonan cu ta similar. E 
concepto tambe tin e apoyo 
di Samsung, cu ta bende e 
cantidad mas grandi di dis- 
positivo cu ta usa Android 
mundialmente, ademas di 
productonan di siguimento 
manera Tile, Chipolo y Peb- 
blebee. 


E AirTag di $30 a bira un 
articulo popular desde su 


lansamento na 2021, yu- 
dando usuarionan localisa e 
localidad di un gran variedad 
di nan articulonan of perte- 
nencia perdi. Sinembargo 
stalkers tambe ta usa AirTag y 


productonan similar pero pa 
sigui ex-parehanan y/of otro 
personanan cu no ta altanto 
cu nan ta ser persigui pa cu- 
alkier motibo. 
“E trackers nan aki di Blue- 


tooth ta trece beneficionan 
tremendo pa e usuarionan, 
pero tambe ta trece e peliger 
potencial cu e personanan aki 
lo keda persigui sin cu nan 
sa, y esaki ta rekeri accion di 


henter e industria pa por so- 
luciona esaki” segun Dave 
Burke, vice-presidente di En- 
gineering pa Android. 


Apple y AirTag ta spera di tin 
un plan pa evita siguimento 
pa fin di e aña aki. E solucion 
lo keda distribui pa medio di 
actualisacion di software pa 
iPhone y dispositivonan cu ta 
usa Android. 


Erica Olsen, directora di Na- 
tional Network to End Do- 
mestic Violence’s Safety Net 
Project, ta aplaudi e esfuerso 
pa establece un standard di 
industria cu e ta kere lo yuda 
proteha sobrevivientenan di 
relacionnan abusivo y otro 
hendenan cu a keda marca pa 
tecnologia secreto. “E stan- 
dard nobo aki lo minimalisa 
e oportunidad pa abusa di e 
tecnologia aki y lo reduci e 
carga di sobrevivientenan pa 
detecta siguimento secreto,” 
Olsen a indica. 

Lotto 5 ta buscando su siguiente miyonario! 
Awe nochi ta bo chens pa gana 1 miyon y 800 mil florin 


Diasabra ultimo Lotto 5 
no a conoce ningun ga- 
nado cu ta pone e jackpot 
sigui crece y pa awe di- 
aranson e suma bira 1 mi- 
yon 800 mil florin! 


Lotto 5 ta costa solamente 4 
florin pa ticket y bo por com- 
bina bo 5 numbernan for di 
01 te cu 35, si bo no sa cua 
numbernan pa kies, bo ta 
puntra bo rebendedor pa un 
loco y asina bo ta den wega 
pa bira e siguiente miyonario 
y gana e jackpot di 1 miyon 
florin cu Lotto 5. 


Corda busca bo Lotto 5 trem- 


pan, pa asina bo no keda afo 
di e sorteo miyonario di awe 
nochi cu Lotto. Tambe Lotto 
ta ofrecebo e opcion pa por 
cumpra bo weganan di Lot- 
to Online, kiermen si bo no 
tin chens pa sali cumpra bo 
weganan preferi di Lotto, bo 
por cumpre for di bo smart 
phone, tablet of bo computer! 


Si ainda bo no tin un cuen- 
ta di Lotto Online, bishita 
www.lottoaruba.com, 
traha 
bo cuenta di hungado y asina 
cu bo wordo aproba, bo por 
cuminsa hunga Lotto online 
tambe! 
Sorteo di Lotto 5 ta hunga 


awe diaranson pa 7.45PM y 
por cumpra bo ticket na bo 
rebendedor faborito te cu 
7.30PM. 


Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lotto, 
Lucky 3, Multi-X, Lotto di 
Dia, Lotto 5, Mini Mega y 
cu su Mega Plus y e diferente 
weganan di Raspa y Gana 
y Instacash. Tambe lo por 
hunga Lotto Online door di 
bishita: www.lottoaruba.com 
pa por registra. Cumprando 
Lotto bo ta contribui na de- 
porte riba nos isla. E meta ta 


pa organisa loteria, cambia 
bida di su hungadonan y na 
mes momento inverti den 
deporte local pa medio di 


donacionnan na e comision 
di subsidio. 
FIN 


CMB patrocinado deporte 
Exitoso King’s day 
Mountain Bike Madness 
2023 


Riba dia di Rey, April 27 
mientras hopi ta scoge 
pa descansa, deportistan- 
an manera entre otro di 
mountain bike (MTB) na 
Aruba ta cla prepara pa 
haci nan actividad preferi 
trempan den dia den na- 
turalesa local. 


Contando cu patrocinio di 
entre otro Caribbean Mer- 
cantile Bank N.V. (CMB) e 
grupo di ciclista yama Gears 
& Beers a organisa e segundo 
King’s day MTB Madness. Pa 
tur esnan cu ta haci deporte 
MTB, e evento aki ta hay- 
ando su nomber como uno 


cu tin su retonan. Saliendo 
for di ubicacion den Rooi 
Lamunchi, sigui pa seronan 
di Savaneta, Jamanota, Masi- 
duri, Rooi taki, Pos chikito, y 
bolbe bek pa Rooi Lamunchi, 
contando cu un ruta di poco 
mas di 20km di distancia y 
500+ meter di altitud gana. 


Mas o menos 125 ciclista e 
enfrenta e reto aki, y a keda 
satisfecho di por a caba e 
careda. 


CMB kier gradici tur gru- 
ponan di MTB cu a registra 
pa participa, como tambe e 
individualnan. Tambe tur fa- 


naticonan cu ta apoya e core- 
dornan den gran forma na 
varios ubicacion riba e ruta; 
algo sigur hopi special pa ob- 
serva y biba. Pabien tambe 
na e organisacion cu a haci e 
tremendo trabou ariba un dia 
liber pa asina sigui aporta na 
deporte na Aruba. 

Parlamentario Alvin Molina (MEP): 


Kico inversionista internacional ta trece pa Aruba? 


Ora un inversionista di afo 
bin Aruba, ta importante 
pa nos evalua ki benefi- 
cio e ta trece pa nos isla. 
Esaki ta conta tambe pa 
inversionista hotelero, por 
ehempel cuanto cupo di 
empleo local e ta crea y 
e forma con e ta trata su 
empleadonan Arubiano. 


Nos hendenan local lo haya 
e oportunidad pa ocupa fun- 
cion den tur departamento y 
tambe como ehecutivo? Esaki 
ta un topico cu nos a papia di 
dje durante nos bishita na 
Hotel Secrets na San Nicolas, 
cu ta den fase di construc- 
cion. Sr. Alejandro Murcia, 
representante di gerente di 
e hotel, a garantisa nos cu e 
lo haci uzo mas tanto posibel 
di trahado y contratista local. 
Den practica esaki por signifi- 


ca cu Secrets lo pone un aviso 
den corant y haci un yamada 
na Departamento di Labor cu 
e resultado cu toch mayoria 
di hende mester wordo bus- 
ca di afo. Esaki mientras cu 
tin hopi Arubano cu mester 
un trabou of ta buscando un 
manera pa crece. Den e caso 
di Secrets lo tin hopi hende 


cu ta biba pariba di brug y ta 
desea pa traha mas cerca di 
cas, pa spaar placa di trans- 
porte y tambe lo resta mas 
tempo pa inverti den nan 
famia y salud. 


Den mi opinion e respon- 
sabilidad di un inversioni- 
sta di e magnitud aki mester 


bay mas leu. P’esey, mi a haci 
peticion na Minister di Labor 
y Minister di Turismo pa per- 
cura cu Sr. Murcia cumpli cu 
e promesa cu el a duna nos 
den nomber di Hotel Secrets. 
Den caso cu tin Arubiano pa 
traha, pero nan falta conoce- 
mento, e ora Secrets por co- 


labora cu Ministerio di Ense- 
ñansa pa “her-, om-, bijscho- 
ling” di nos hendenan. Tin 
mas cu un aña y mey ainda pa 
realisa esey, prome cu e hotel 
habri su porta. Inversion ta 
grandi, ganashi ta grandi, re- 
sponsabilidad pa cu nos pais 
tambe ta bira mas grandi. 


Parlamentario Marco Berlis (MEP): 
DIMP ta sigura cu e sistema di BBO na frontera no lo aumenta prijs di 
producto na Aruba 


Recientemente DIMP a 
haci un presentacion na 
Parlamento di Aruba to- 
cante e tema di BBO na 
frontera. Despues di e 
presentacion 
coleganan 
Parlamentario a haci vari- 
os pregunta y tur a wordo 
contesta. Na final tur inki- 
etud di coleganan a wordo 
contesta y por a compro- 
nde cu en berdad e BBO 
na frontera aki no ta bay 
haci diferencia den prijs y 
gasto pa e comerciante y 
tampoco e ciudadano. 


Lamentablemente nos por a 
nota con e fraccion di AVP 
a sali por la goma y a yama 
tur comerciante pa gañado, 
DIMP pa gañado y gobierno 
pa gañado riba e tema aki. Y 
kende a bisa esaki? Sr. Benny 
Sevinger, parlamentario y ex- 
minister condena di a wordo 
soborna y pa verduistering. 
Ken pueblo lo kere? Comer- 
ciantenan Uni, Departamen- 
to di Belasting, Sr. Miguel 
Mansur cu a declara cu BBO 
na frontera ta bon pa Aruba 
of un parlamentario condena 
di soborno y verduistering? 
Den e articulo aki lo mi re- 
sumi algun punto cu DIMP a 
trece dilanti den nan presen- 


tacion y entrevista di prensa 
riba BBO na frontera. 
Kico ta e beneficionan pa co- 
mercio y pais 
DIMP a enfatisa cu no lo tin 
aumento den prijs di pro- 
ducto. E diferencia lo ta cu 
enbes cu e comerciante ta 
paga BBO “na final” e lo 
pag’e “adelanta.” Sinembargo 
e BBO aki cu wordo paga ad- 
elanta por wordo kita di nan 
benta mesora e mesun luna. 
Esaki ta haci cu e comerciante 
no ta keda cu un buraco fi- 
nanciero pero ta resolve me- 
sora, pasobra e ley nobo aki ta 
facilita esaki. E areglo aki den 


ley ta haci cu e gastonan di e 
comerciante no ta subi. 


Comerciantenan a boga pa e 
BBO na frontera y ta di acu- 
erdo cune. Comerciantenan 
Uni a vocifera esaki atraves 
di Sr. Ponson den un confer- 
encia di prensa na November 
2022. 


E BBO aan de grens ta atende 
cu e problema di e compe- 
tencia inhusto cu comercian- 
tenan ilegal a crea contra co- 
mercio legal. Comercio legal 
ta paga BBO caba pero esnan 
ilegal no. P’esey, BBO na 


frontera su entrada principal 
lo bini di negoshinan ilegal 
cu no ta contribuyendo na 
BBO y na caha di pais Aruba. 
P’esey Comerciantenan Uni 
ta di acuerdo cu e BBO na 
frontera pasobra awor e co- 
merciante ilegal mester hisa 
prijs pa via cu e tambe mester 
paga esaki awor. Pa e motibo 
aki e BBO na frontera ta trece 
un “Level Playing Field” pa 
comercio en general. Kico 
esaki ta significa? Awo tur 
comerciante legal y ilegal tin 
mesun gastonan y nan prijs- 
nan lo bira similar. 


E 40 miyon florin cu BBO 
aan de grens lo bay genera lo 
bin den su gran mayoria di 
e negoshinan ilegal. Sinem- 
bargo pasobra nan ta ilegal, 
nan no lo por trek af e BBO 
na frontera aki manera ne- 
goshinan legal. Esaki lo por 
encurasha negoshinan ilegal 
pa registra y legalisa nan mes 
den e sistema y asina contri- 
bui manera mester ta na eco- 
nomia di nos pais. 


Nos por a nota cu AVP a sali 
cu varios mentiranan riba e 
BBO na frontera. Un frac- 
cion cu a wordo categorisa 
pa nan mesun colega parla- 
mentario Ryçond Santos do 
Nascimento como corupto 
y mentiroso. Un fraccion y 
partido berde cu ta opera bao 
di un cultura di cobardia y un 
grado di corupcion excepcio- 
nal pa purba alcansa nan meta 
usando cualkier argumento 
falso cu e por haya. Ta iro- 
nico cu net esnan cu tur dia 
a grita cu Minister Presidente 
Evelyn Wever-Croes ta un 
gran gañado a resulta di ta e 
mentirosonan di mas grandi 
di e siglo aki. E berdad no ta 
drumi, e berdad semper ta 
sali na cla! 

Mensahe di speransa di minister Glenbert Croes (MEP) pa cu Dia di Labor 


Ta trahando riba tur tereno pa trece alivio y progreso 


Den cuadro di Dia di 
Labor e mandatario Sr. 
Glenbert Croes a trans- 
miti un mensahe positivo, 
un mensahe di speransa 
concreto y alentador pa e 
pueblo trahado di Aruba. 


Minister Glenbert Croes a 
resalta e cifranan di desem- 
pleo. E maneho dje manda- 
tario a resulta cu mas hende 
ta hayando trabou den sector 
priva. Te cu December 2022, 
tin mas di 42 mil persona em- 
plea. Y asina mes tin demanda 
pa mas trahado. 


Na mes momento por anun- 
cia cu cifra di desempleo ta 
bahando. E ta awo na 6.6%. 
Tambe por anuncia cu a pesar 


cu e aña aki ta e di 3 biaha cu 
a aumenta salario minimo 
desde cu e ta titular di Labor, 
cu esaki lo sigui aumenta re- 
sponsablemente. “E no ta ca- 
minda cu nos kier pa e ta, y e 
lo sigui aumenta”, tabata pal- 
abranan di Minister Glenbert 
Croes. 


Cu gran expectativa, factor- 
nan cu ta afecta e costo di 
bida di tur hende, por recor- 
da cu entrante 1e di mei prijs 
di coriente a baha, e prome 
paso cu a tuma den e proceso 
di reduccion di tarifa di awa 
y coriente. Nos ta consciente 
cu coriente mester baha mas, 
y a tuma e prome paso. 
E mundo actual di energia 
y petroleo ta pasando den 


momentonan 
sumamente 
dificil pa via di e guera entre 
Ukraina y Rusia poniendo un 
presion riba e prijs di petro- 
leo. E recortenan cu OPEC 
ta manteniendo den produc- 
cion y extraccion di crudo, ta 
mantene e presion total, pa 
e prijsnan keda halto. Asina 
mes nos a tuma e decision 
pa responsablemente cum- 
insa baha prijs di coriente pa 
henter comunidad. 


Tambe a mandatario a resalta 
e 
esfuersonan 
internacio- 
nal cu a bin ta haciendo pa 
por cumpra Heavy Fuel Oil 
(HFO) na un prijs hopi mas 
barata pa yuda WEB y EL- 
MAR cu e proceso di baha 
prijs di awa y coriente mas 


ainda. 


Gabinete Wever Croes 2 ta 
comprometi pa mehora cali- 


dad di bida pa tur trahado aki 
na Aruba, cu ta aportando 
diariamente na e bienestar y 
progreso di nos pais. 


Parlamentario independiente, mr. dr. Ryçond Santos do Nascimento 
Pakico Hulanda kier un consensusrijkswet pa supervision financiero 


Tin hopi discusion si ta 
miho pa hancra supervi- 
sion financiero den un ri- 
jkswet of den un landsver- 
ordening. E gran pregunta 
ta dicon pa Hulanda ta 
asina importante pa han- 
cra supervision financiero 
den un “consensus-rijk- 
swet”? 


Un landsverordening ta un 
ley cu nos mesun gobierno 
y parlamento ta traha. Un 
landsverordening ta un in- 
strumento pa crea e dere- 
chonan y e obligacionnan. E 
ta crea e poder pa gobierno 
hunto cu parlamento regla 
kico nos entidadnan nacio- 
nal y nos ciudadanonan mag 
di haci y kico nan no mag di 
haci. Nos tin por ehempel un 
Landsverordening algemene 
ziektekostenverzekering (of 
Landsverordening AZV). E 
landsverordening aki ta regla 
entre otro cu nos tin un fon- 
do pa e gastonan di cuido. 


E ta duna cierto poder na e 
minister encarga cu salub- 
ridad publico y e ta regla ken 
por ta un asegurado di AZV. 
Ta importante pa nota cu 
gobierno y parlamento sola- 
mente por traha un lands- 
verordening pa e asuntonan 
cu ta pertenece na autonomia 
di Aruba. Crea un landsver- 
ordening solamente ta posi- 
bel pa un asunto interno di 
Aruba. Gobernador ta hiba 
un supervision continuo pa 
controla si e leynan cu e min- 
isternan y parlamento kier 
pasa ta keda den e marco di 
nos autonomia. Na momen- 
to cu gobernador constata cu 
un proyecto di ley ta sali for 
di e marco di nos autonomia, 
gobernador lo nenga di firma 
e proyecto di ley ey. Asina 
gobernador por evita cu un 
proyecto di ley cu ta viola e 
limitenan di nos autonomia 
ta bira un landsverordening. 


Ta importante pa garantisa cu 
Aruba ta keda den e marco di 
su mesun autonomia pa Aru- 
ba no cuminsa regla e asun- 
tonan cu ta Reino so mag di 
regla. Ta trata aki di asun- 
tonan di Reino, manera de- 
fensa di e teritorio di Reino, 
relacionnan 
internacional 
y e nacionalidad Hulandes. 
Gobierno di Reino hunto cu 
Parlamento Hulandes so mag 


di traha e leynan cu ta trata e 
materianan aki. E leynan aki 
ta yama rijkswet. Un rijkswet 
ta crea e derechonan y e ob- 
ligacionnan pa entre otro e 
entidadnan di Hulanda, Aru- 
ba, Curaçao, Sint Maarten, 
pero tambe pa ciudadano den 
henter e Reino. 


Un rijkswet ta mas halto cu 
un landsverordening. Esey 
ta keda expresa den e echo 
cu gobernador tin e poder 
pa nenga di firma pa cualkier 
landsverordening cu ta con- 
tra un rijkswet. Asina gober- 
nador por stroba un lands- 
verordening cu ta bay contra 
un rijkswet di bin na vigor. Si 
gobernador no para un lands- 
verordening cu ta viola un 
rijkswet, gobierno di Reino 
ainda tin e posibilidad pa sus- 
pende of destrui e landsver- 
ordening ey. Ademas di esey 
gobierno di Reino por bin cu 
aanwijzing den forma di un 
KB (Koninklijk Besluit) pa 
gobierno di Aruba cumpli. Si 
esey no yuda, gobierno di Re- 
ino por bin cu un Algemene 
Maatregel van Rijksbestuur 
pa Reino mes regla loke mes- 
ter regla pa Aruba. Un ehem- 
pel di con leu un medida asi- 
na por bay ta e intervencion 
di Hulanda den Sint Eusta- 
tius, na unda Sint Eustatius a 
perde temporalmente henter 


su democracia pa motibo di 
incumplimento di e leynan. 


Banda di e landsverordening 
y e rijkswet tin un otro in- 
strumento huridico pa crea e 
derechonan y e obligacionnan 
pa Hulanda, Aruba, Cura- 
çao y Sint Maarten. Esey ta e 
onderlinge regeling. E onder- 
linge regeling ta ancra den ar- 
ticulo 38 inciso 1 di Statuut 
pa Reino. E instrumento aki 
ta pa Hulanda, Aruba, Cu- 
raçao y Sint Maarten por 
cera e compromisonan legal 
cu otro. Ehempel di onder- 
linge regelingen ta e sin fin 
di protocol cu Aruba, Cura- 
çao y Sint Maarten a cera cu 
Hulanda, manera e protocol 
di 13 di november 2020 cu 
Minister-President 
Evelyn 
Wever-Croes a firma pa duna 
un base legal na e Landspak- 
ket pa Aruba. Como cu un 
onderlinge regeling ta un 
acuerdo entre por ehem- 
pel Hulanda y Aruba e par- 
tidonan cu ta firma e onder- 
linge regeling tin e obligacion 
legal pa cumpli cu e palabra- 
cionnan. 
A pesar cu e onderlinge re- 
geling ta regla den Statuut, 
un partido por tin poco of 
ningun confiansa cu e otro 
partido tin e intencion pa 
cumpli. Statuut ta brinda un 
solucion pa e problema di 


confiansa aki den articulo 38 
inciso 2. Ey Statuut ta crea 
e posibilidad pa ancra un 
onderlinge regeling den un 
rijkswet. Esaki ta un rijkswet 
peculiar, pasobra e no ta regla 
un asunto di Reino, manera 
normalmente ta e caso cu un 
rijkswet. Den e caso aki e base 
legal di e rijkswet en cuestion 
ta un onderlinge regeling 
mes. Como cu un onderlinge 
regeling ta un acuerdo mu- 
tuo, ta yama e tipo di rijkswet 
aki consensus-rijkswet. 


Awo nos por contesta e pre- 
gunta pakico Hulanda kier 
hancra supervision financiero 
pa Aruba den un consensus- 
rijkswet. Hulanda no ta con- 
fia gobierno ni parlamento di 
Aruba. Esey tin di haber cu 
den bista di Hulanda e gabi- 
netenan di AVP y MEP a crea 
riesgo serio pa finanzas pu- 
blico. Nos parlamento no a 
demostra di por ta critico su- 
ficiente pa para mal maneho 
di parti di e gabinetenan aki. 
Awo cu Hulanda mes a fia 
hopi placa na Aruba, Hulan- 
da tin un interes mas grandi 
ainda pa tin e garantianan 
cu Reino por interveni si 
Aruba keda sin cumpli. Den 
e cuestion aki Hulanda sim- 
plemente kier siguridad cu 
Aruba lo hisa e calidad di su 
maneho financiero. 


sorteo/servicio 
A20 


Diaranson 3 Mei 2023 


Biblioteca Nacional Aruba ta presenta un 
exposicion di artista Danilo Geerman 


Esaki ta habri diabierna dia 5 di mei pa 
18:30 PM. Un y tur ta keda cordialmente 


invita pa bishita e exposicion titula ‘Day- 
light Dreamscapes’ aki cu lo ta habri te 
cu dia 26 di Mei durante orario regular 
di biblioteca na Playa. 


Apertura ta diabierna dia 5 di mei pa 18:30 
PM. 
Diahuebs 11 di mei di 6 or y mei atardi pa 
8’or anochi, tin un combersacion y recital di 
poetananan di entre otro Peru, Chile, Ven- 
ezuela y Puerto Rico na Biblioteca Nacio- 
nal Aruba na Playa. Poetanan ta dialoga riba 
editorialnan di poesia na Puerto Rico y con 
nan ta publica a pesar di recurso limita y crisis 
existente. Specialmente amantenan di poesia 
y literatura ta keda cordialmente invita pa ex- 
perencia y participa na e encuentronan artis- 
tico y educativo aki. 


Dia Publico y Mercado 
Santa Rosa ta dia 7 di Mei 


E tan afamado Mercado 
Santa Rosa ta back y awor 
mas grandi cu un dia pu- 
blico pa henter Aruba. 
Esaki ta den ful prepara- 
cion pa tuma lugar dia- 
domingo 7 di Mei aki mes 
na nos Departamento di 
Agricultura,Cria y Pesca 
Santa Rosa. 


Mercado Santa Rosa y Dia 
Publico ta conta cu varios 
productor local cu ta bin par- 
ticipa pa ofrece nan producto 
fresco na henter pueblo di 
Aruba. E parti mas mihor ta 
cu ta prijsnan ta alcansabel pa 
bo cartera. Lo bay spera un 
cantidad di riba trinta tent cu 
por ofrece diferente produc- 
to. Lo bay tin fruta y berdura 
fresco productonan natural. 
Tanto pa cabey y cutis. Pro- 
ductonan di aloe cu no por 
falta. Cosnan dushi pasaboca 
semper obtenibel den nos 
mercado Santa Rosa. 


Durante nos mercado tambe 
lo bay tin diferente charla cu 
lo wordo presenta riba Agri- 
cultura, Cria y Pesca. Char- 
lanan aki lo ta mas den parti 
mainta pa merdia pa asina 
duna abo e idea con pa por 
tin un mihor maneho riba 
e tres tipo di areanan aki di 
Sector Primario. 


E platonan crioyo nunca no 
por falta den nos Mercado 
Santa Rosa. Manera entre 
otro Cabrito Stoba, Con- 


comber Stoba, Sopi Carni, 
Sanger Yena, Pisca Hasa y asi- 
na por sigui menciona. Nos 
mercado semper bon surti pa 
e tipo di cumindanan aki cu 
bo por bin haci nos un bishita 
y disfruta di cada plato. 


Carni fresco un biaha mas 
ta aki den nos mercado so 
bo por hay’e caminda cu 
nos productornan di carni 
tambe lo t’ey presente cu na 
carninan fresco pa ofrece na 
e pueblo di Aruba. Nos ta pa- 
piando di Carni Porco, Carni 
Cabrito cu lo ta obtenibel 
den nos mercado. 


Ta un tradicion tambe cu du- 
rante di nos Dia Publico y 
Mercado Santa Rosa caminda 
nos ta celebra Dia di Tera den 
luna di april nos ta combina 
esaki cu duna reconocimento 
na baluartenan cu semper a 
contribui cu Sector Prima- 
rio grandemente cu trayec- 
torianan largo. Tambe nos ta 
duna reconocimento na es- 
nan cu ta “Amigonan di Santa 
Rosa” cu ta aporte cu nos 
departamento/y of esnan cu 
ta mas hoben y dinamico den 
e sector aki. 


Aruba completo ta keda 
cordialmente invita pa dia- 
domingo awo 7 di mei aki na 
Santa Rosa caminda nos Dia 
Publico combina cu Mercado 
Santa Rosa cuminsando for 
di 9’or di mainta te cu 2’or di 
atardi aki mes na Santa Rosa. 


Resultado Sorteo 
mei 2, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 

FP 


9149 


www.lottoaruba.com 


resultado : sorteo 02 Mei 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3619 
1.800.000,- 


x Jackpot 
x Match 4+ 


Proximo Jackpot 


X2 


122 


x Jackpot 


Sorteo # 3899 
Sorteo # 


Sorteo # 1955 


2879 


4299 


Sorteo # 3899 


2425 


x Jackpot 


x match 4 
x afl. 12,00 


6131 


Sorteo # 3899 


Sorteo # 773 


x afl. 500,00 


x afl.15,00 
x afl 50.00 


Cancer 


Sorteo # 


x afl 8,00 


Mega Ball: 


Proximo Jackpot 


340.000,- 


x match 4 


x Match 4 
52.000,- 


Proximo Jackpot 


Sorteo # 


Sorteo # 


Afl. 440.000,- 




Letter 


0 
0 
0 
0 


0 
7 


188 


0 
1 
5 


55 
83 



7 



x Match 4 
54.000,- 


Proximo Jackpot 


Sorteo # 1555 


Sorteo # 6105 


Sorteo # 


x afl 8,00 


Mega Ball: 


03-12-15-25 


Proximo Jackpot 


350.000,- 


x match 4 


9938 


Sorteo # 5732 


Sorteo # 662 


x afl. 500,00 


x afl.15,00 
x afl 50.00 


Geminis 


X2 


175 


x Jackpot 


Sorteo # 7929 
Sorteo # 


Sorteo # 1678 


4847 


6638 


Sorteo # 6973 


2650 


x Jackpot 


x match 4 
x afl. 12,00 


www.lottoaruba.com 


resultado : sorteo 02 Mei 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


6887 
1.800.000,- 


x Jackpot 
x Match 4+ 


Proximo Jackpot 


X2 
02-06-26-27-30 


9089 


Afl. 460.000,- 


anochi 


diario 
Korsou 
super4 
flamingo 


5716 
2978 
3013 
6576 
0566 
1943 
super5 
5575 
3642 
4468 
07465 
5791 


obituario 

“Si e tene na Mi, lo Mi salb’é: lo Mi hals’é, si e tin 
respèt pa mi Nomber. Ora e yama Mi, lo Mi 
contest’é, den problema Mi ta huntu cu né, lo Mi 
Libr’é i colm’é cu honor. Mi ta pon’é disfrutá di un 
bida largo y lo lag’é contemplá mi salbashon.” 
Salmo 91:14-15-16 


Cu gran tristesa, pero conforme cu Dios su boluntad, 
nos ta anuncia e fayecimento di: 


Veneranda Francisca Thomas-Henriquez 
Cariñosamente yama: “Vende, Peetje, Wela” 
*20-08-1938 - †28-04-2023 


Na nomber di su: 
Casa: †Lucasio (Rudy)Thomas 
Yuinan: Raymond Thomas 
†Suzanne (Suzy) Thomas 


Manera yiunan: Ellery Croes 


Daniela y Rudy Kelly y yuinan 
Rumannan: †Teresita y †Americo Jacobs y famia 


†Angela Henriquez 
†Jose y †Sira Henriquez y famia 
†Cresencia y †Macario Henriquez y famia 
†Mario Henriquez 
†Luis Henriquez 
Simeon y Milda Henriquez-Dijkhoff y yiunan 
Cecilia Henriquez y yiu 


Swa y cuñanan: Rosa y †Martin Irausquin-Thomas 
Ricardo Thomas y famia 
Rita Thomas y famia 
Rosendo Thomas y famia 
Reina y †Isidro Maduro y famia 
†Elvira Thomas y famia 
Nelson y Lourdes (Rona) Thomas y famia 


Sobrino y sobrinanan, primo y primanan, hijanan, amigo 
y amiganan di cas,ayudantenan. 


Famianan: Henriquez, Thomas, Jacobs, Lacle, Stede, 
Franken, Croes, Martina, Leonard, Makay, Mercelina, 
Cuarecuco, Naveda-Alvares, Werleman, St.Jago, Tromp, 
Colina, Orman, Boye, Cuan, Quant, Koevoets, Servinus, 
Gerritsen, Kartjodimedjo, Kelly, Irausquin, Maduro, 
Ragunath, Perez, Hoek, Akkari, Wever, Semeleer, 
Anthony, Nicolaas, Ras y demas famia den exterior. 


Bisiñanan, comer y compernan y conocirnan 
Nos ta pidi disculpa si nos por a lubida algun familiar di 
e defunto 


Ta invita pa asisti na e acto di entiero cual lo tuma lugar 
Diabierna 5 mei 2023 di 1or pa 
4or di atardi na Aurora Funeral Home, despues saliendo 
pa Santana na Sabana Basora. 
Ta lamenta cu despues di entiero no por ricibi bishita na 
cas. 


Na luga di flor preferibel un donation pa Koningin 
Wilhelmina Kanker Fonds 


“Dios ta amor… y amor ta Dios, maske mi no ta na e mundo aki, tur 
dia lo mi ta banda di boso Curason, mi por stens di loke Señor ta haci”. 
Salmo 33 


Cu inmenso dolor na nos curason, pero conforme cu boluntad di Dios, 
nos mester anuncia fayecimento di nos mama, suegra, wela, bisabuela, 
ruman, tanta, tanta grandi, prima y bon amiga: 



Sra. Jenny S. Maduro-Marchena 
Vuida di Hironimo E. Maduro 
y yiu di defuntonan Clovis Marchena y Enriqueta 
Marchena-Martijn. 


Na nomber di su yiunan: 
Jeanine Maduro 
Anouchka Maduro y Gunnard Dabian 
Ronny Maduro y Marianela Maduro-Gibbs 


Nieto- y nietanan: 
Jeanirée Vicario-Bernabela y Greg Vicario 
Jeréna Bernabela y Jeremy Geerman 
Kiani Maduro 
Yona Maduro 


Bisanieta- y bisanietonan: 
Jearsley, Jeanésly y Jéckersley Vicario 


Rumannan: 
Celia Alders-Marchena y George Alders (q.e.p.d.) 
Ethel Marchena (q.e.p.d.) 
Lena Marchena 
Osvaldo Marchena y Annelies Phelipa 
Belen y Dolfi Kock 
Eddy y Stella Marchena 
Anthony y Lidia Marchena 
Willy y Gloria Marchena 
Treesje Garcia-Marchena y Ruben Garcia (q.e.p.d.) 


Swa- y Cuñanan: 
Casper (q.e.p.d.) y Cleana Maduro (q.e.p.d.) 
Johanita (Doei) Maduro (q.e.p.d.) y Shon Papa Martis (q.e.p.d.) 
Dolores (Doita) Maduro (q.e.p.d.) 
Fabia (Banchi) (q.e.p.d.) y Hipolito Maduro (q.e.p.d.) 
Juan Maduro (q.e.p.d.) y Mirna (Mimi) Maduro 


Sobrino- y sobrinanan: 
Greg y Mayra Alders 
Giovanni y Els Alders y famia 
Cheppy Alders y Margareth Chin y famia 
Gerile Alders y famia 
Dino Roos y famia 
Marlon Roos 
Garrick Marchena y famia 
Maroushka Marchena y famia 
Juni y Darianela Marchena y famia 
Romeo y Mary-Carmen Kock y famia 
Richie Kock 
Raffy y Bel Kock y famia 
Vanessa Marchena y Rowin Bislik 
EJ y Monica Marchena y famia 
Rowan y Karina Marchena y famia 
Renalinda Marchena y famia 
Rainy Marchena y famia 
Genevieve Garcia 
Gilienne y Darcy Franken y famia 
Givancka y Frank Dijkhoff y famia 
Freddy y Olga Maduro y famia 
Jenny y Robby Schwengle y famia 
Remy Maduro (q.e.p.d.) y Jan-Willem Mulder 
Jacqueline y Alvin Thijsen y famia 
Elvin y Noraiza Maduro 
Elaine Maduro 


Ayudantenan: 
Oasis, Karol, Carol, Stichting H.O.P.E., We welcome wheelchairs 
transportation y Tene mi man medical transport. 


Primo(a), Iha, amistad- y conocirnan y demas famia na Aruba y den 
exterior ta invita pa condolencia y acto di despedida, diaranson 3 di mei 
2023, di 9or pa 11or di mainta, na Royal Funeral Home Aruba. Sigui pa 
cremacion den seno familiar. 


Nos ta lamenta cu despues di entiero, nos no lo ricibi bishita di 
condolencia na cas. Danki pa e comprension. 


Preferibel colornan alegre. 


Bin serka mi tur cu ta cansa y carga y lo mi duna 
boso sosiego eterno. Mateo 11:28 
Cu honda pena pero conforme cu boluntad di 
Dios, rumannan ta anuncia fayecimento di: 


Rudolf Benedicto ERASMUS 
Cariñosamente yama: “Rudi” 
*7 maart 1958 +25 april 2023 


Na nomber di su: 
Mayornan: 
†Rufina Erasmus-Boekhoudt 
†Jacobo Erasmus 


Rumannan: 
Gustaaf Erasmus y famia 
Lienchi Erasmus y famia 
Judith Erasmus y famia 
Freddie y Esther Erasmus y famia 
Karina Erasmus &amp; Gilbert Krozendijk y famia 


Sobrino/sobrinanan: 
Lindsey, Jeremy, Dianhdra, Garret, Eldwin, Jurrien, 
Clifford, Karen-Ann y Brandon 


Tanta y Omonan: 
Elsa Croes (Pepe), †Teofilo Boekhoudt, Sira y Juan 
Semeleer, Annie y Erwin Vis, Bettie y Casin Giel, 
Norma Erasmus, †Ita Erasmus, †Pedrito Erasmus, 
†Vicente Erasmus, †Elio Erasmus, †Juanita 
Erasmus 


Su sobre sobrino y sobrinanan, primo y primanan, 
hijánan, y demas famia: 
Erasmus, Boekhoudt, Briezen, Vrolijk, Howell, 
Tromp, de Kort, Krozendijk, Croes, Semeleer, Vis, 
Giel, Brete, Greaux, Bohorquez, Werdmuller von 
Elgg 


Ta invita tur amigonan, conocirnan y ex-coleganan 
di Departamento di Labor pa asisti na e acto di 
entiero cu lo tuma lugar Diabierna 5 di Mei 2023 
na Aurora Funeral Home. 


E restonan mortal di Rudi lo ta reposa di 9or pa 
11or di mainta na Aurora Funeral Home. Despues 
lo sali pa Santana Pastoor Kranwinkel na Paradera. 


Ta lamenta cu despues di entiero lo no ricibi bishita 
di condolencia na cas. 


obituario a23 


Diaranson 3 Mei 2023 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Francisco Maduro 
*20-09-1929 - †01-05-2023 


Acto di entiero lo wordo anuncia despues. 


Ki alegria, ora nan a bisa mi: 
“Ban cas di Señor” 
I awor, ata mi aki para na bo porta Señor. 
Salmo 122 


Cu dolor na nos curason, nos ta paticipa fayecimento 
di nos ser stima: 


Danilda M. Roos 
Cariñosamente yama “Maritsa” 
*06-12-1945 – †02-05-2023 


Acto di entiero lo wordo anuncia despues 


Bendicion y bondad di Señor ta compañami tur dia 
di mi bida, lo mi biba den cas 
di Señor henter mi bida largo 


Cu dolor na nos curason, nos ta participa fayecimento 
di nos ser stima: 


Sr. Ronald A. Geerman 
Cariñosamente yama “Tico, Buchi 
Tico, Sheuw” 
*31-12-1964 - †29-04-2023 


Acto di despedida lo wordo anuncia despues 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Lidia S. M. Martinus 
*03-08-1938 - †01-05-2023 


Acto di entiero lo wordo anuncia despues 


Y dijo jesus: 
Yo soy la resurreccion y 
La vida, el que cree en mi, 
Aunque este muerto, vivira 
Juan 11:25 


Carmen Libia Montoya de 
Bermudez 
*11-07-1936 †27-04-2023 


En nombre de sus: 
Hijos: Aracelly y †Hugo 
Maria de Jesus 
Carlos Alberto 
Freddy y Marleny 
Edy y Ever 
Oscar y Maria 
Diana y Gustavo 
John Jairo y Eliana 
Mary y Rene 
†Faney y Luzdary 
Frank 
Mauricio y Paula 


Nieta(o)s: Natalia, Sammy, Kelly, Ever Jr., Lorena, 
Maria Fernada, Daniel, Mario, Abraham, 
John Winston, Rosecelly, Mateo, Paulina, 
Emmanuel, Juan Pablo, Luisa, Sara, Samantha, 
Santiago 


Hermano(a)s: 
Emma 
Leocadio 
Anibal 


Toda la familia: Bermudez Montoya 
Bisnieto(a)s, primo(a)s, sobrino(a)s, amigo(a)s y 
demas familia en Colombia, Aruba, Holanda 


Te invitamos al acto de despedida que sera el 
miercoles 03 de mayo 2023 de 2pm a 4pm 
en Aurora Funeral Home. 
Sra Carmen sera cremado en seno familiar. 


Despues de la despedida no podemos recibir 
visita de condolencia en casa. 


Nuestras mas sinceras disculpas si por este dolor 
hemos olvidado alguna persona importante para 
ella. 


